CNF/A hi aum aherh ti maw?Chin ralkap cu Chin miphun veng tu an si. – Hakha Cherry\nCNF/A hi aum aherh ti maw?Chin ralkap cu Chin miphun veng tu an si.\nRalkap ti cu na ral kha kaap ti khi si ko i atu lio hi tluk in chin ram khua lipi Hakha amitthli le ahnap duk he a ciah lio le Tidim Falam Matupi hna ah hi tluk in mipi nih harsat nak an ton lio in le lo chuah tak dir hmun i um hnu zong i mipi har nak kan pek sual hna lai ti phun i chim peng rih hi cu zeitik le zei zawn ah khin hme kan pa le CNF nih hin mipi nakan humhim te lai e.Ralkap chia hru i harsat nak pek peng ding nak cun CNF i humhim ruang i harsat nak ton hi kan i duh deuh ko cang e.\nNCA kong chim lengmang zong hi ngakchia zei thei lo Phete le Puvom tuan bia chim he khin alo ko cang e.Nai te ah ralkap he ton bia ruah zong an nei nain tthat lei panh dingin kan i ruah chan ngai nain an kir bak in thil tha lo taktak chin ram chung ah an tuah colh hawi hi zawng hi ruah phu te si.\nAtu lio dir hmun i mipi na kan dirkamh lo ah cun mino tam pi thin lung ah CNF hmunhma anei lai lo i aherh nak um hme maw ti sual afawi te lai cun atu lio caan te hi minung thazang ttawn ter nak caah lam kau taktak a on lio asi ti zong kan philh piak hlah uh mino tam pi an thi atlok cang i meithal tha te put ding aum phot ah cun hriam tlaih aduh mi an tam ling te asi.Chin Uklian\nAdang relthang:Kan kawlram pi cu kum 59 chung ralkap nih a min phunphun thleng/bunh in an kan uk.\n1962 March 2 ah Ne Win nih uknak a lak i တော်လှန်ရေးကောင်စီ min in kum 12 chung a uk. Cu hnu ah မဆလ/BSPP tiah a min an vun thleng i kum 14 chung an vun uk rih. Cun 1988 နဝတ/SLORC tiah an vun thlen tthan. 1997 နအဖ/SPDC tiah an vun thlen rih. 2010 ah thimnak an vun kan tuah piak USDP min in an vun kan uk rih. Anmah ralkap tthiamtthiam. 2016 in 2020 NLD chan zongah ralkap 25% nih Hluttaw ah NLD cawl kho loin a hren rih hna.\nCucu i lungsi loin tutan ah uknak a vun lak rih i, နစက/SAC min in uk rih a vun timh nain tutan cu a hram a tlonghnak tu a si diam lai.\nCDM nih an hram in a thlongh deng cang hna. A ruah hlan ah an hram in a thlongh cang hna lai i zei tik hmanh ah an nawl ngeihnak an hmu kho ti lai lo. Caan tlawmpal ah uknak an lak hlan kha an ngai tuk te lai.Credit-Salai Biak Tum Lian\nUpatmi Chin miphun vialte hna,\nKan nih Chin mi hi teh online lawngin maw kan i hrocer rih lai asilo ah kan lungfahnak hi um hmun lawngin maw kan i in ko lai, asi loah mi mawh chiat awk lawng maw kan bawh ko rih lai?


Khah! Thantlang ah Naypyitaw nih Cozah zung rianṭuan ding minung 10 an thlah hna – Chin World News Evening\nKhah! Thantlang ah Naypyitaw nih Cozah zung rianṭuan ding minung 10 an thlah hna\nMarch 19, 2021 March 19, 2021 Salai Van Myanmar News\nThantlang ah Naypyitaw in Cozah zung riantuan ding minung 10 an thlah hna. Ralkap nih Myanmar ram ah uknak a laak hnu Cozah zung riantuan ralkap kuttang ah riantuan kan duh lo tiin CDM an tuah i, cu hna aiawh tu ding ah tiin 2021 March 18 ah Thantlang Cozah zung pathum ca ah Naypyitaw in minung 10 an phan tiah theih a si.\nNaypyitaw in a phan mi minung 10 hna hi Myanmar Economic Bank ah minung 3, Khuate thanchonak zung (Kyi-let) ah minung 3, Penguk zung ah minung 4 ah an si tiah kan theih. Thantlang Peng chung Cozah riantuan minung 1060 leeng an si i hi chung ah minung 957 nih CDM an tuah tiah kan theih. Source: The Hakha Post\nNu ralṭha Pi Zonunthari kum (50) nih a pasal kum (59) Vompi nih a seh i a khamh khawh


IRAN NIH AN SCIENTIST THATTU LE AN THAHNING AN PHUAN CANG – The Chinlung Post\nDecember 2, 2020 admin World News 0\nIran nih an scientist Mohsen Fakhrizadeh athattuk siseh an thahning cang an phuan cang. Iran nuclear scientist Fakhrizadeh thattuk cu Israel le Opposition Group ramdang aummi hna nih remote control hriamnam hmangin an thah tiah an phuan. Hi konghe pehtlaiin Security Chief Ali Shamkhani nih atanglei bantukin a chim.\nScientist Mohsen Fakhrizadeh thahnak dingah hin electoronic thilri an hman tiah a chim. Mohsen Fakhrizadeh cu Tehran khuapi leng ah motor an cuan lion ah kahthah asi. Tuan deuh zongah Iran nih an scientist thahnak ah pehtlaihnak angeimi cu Israel an si tiah an rak puh cang hna. Asinain tuni tiangah Israel nih cun kanmah thahmi asi tiah an chim rih lo.\nTutan ah an thahmi Mohsen Fakhrizadeh hi kum 2000 hrawngin Iran Nuclear programme ah abiapi taktak mi pakhat ka si. Athihnak hmun konghi an chimmi avun i dang deuh ngai cang. Tuan deuh ahcun Absard khua ah a motor cu meithal in an kah tiah an rak ti. Cun amotor pawngah Nissan pickup cu apuak tiah rak chim asi.\nHi konghe pehtlaiin tuan deuh ah Iran Defence ministry nih atimi cu Mohen Fakhrizadeh a vengtu hna le meithal aa putmi hna cu an i kap tiah arak chim. Cun hi kahnak ah hin ralhrang minung pahum hrawng hna kahthah an si tiah an rak ti bak. Cu hnu ah Iran thawngzamhnak hna nih cun Mohsen cu remote control machine gun asiloah satelite hmangin controlmi hriamnam in kahthah asi tiah an chim tthan.\nSupreme National Security Council lutlai Rear Admiral Shamkhani nih achimmi cu remote hmangin tukdoh asi i, Electonic thilri phundang ngaimi asimi in an tukdoh i, hi thahnak hmun le hma ah hin ahohmanh hmuh dingmi an um lo tiah a rak chim ve. Iran thiamsang hna nih thah asi lainak kong hi an rak chim chung cang tiah an langhter tthan.\nAhote dah athattu asi timi ah an chimmi cu Iranian opposition group nih an tthawlchuahmi Mujahideen-e-khalq le Israel an si tiah an chim. Mohsen Fakhrizadeh thattu hi kan thei bak lo tiah Israel Intelligence Minister, Eli Cohen nih biahalnak an tuah lio ah a chim ve. Iran scientist ruak humh lio ah Defence Minister General Amir Hatami nih atimi cu lehrulhnak kan cham lai tiah a chim.Kan ral hna zong nih an theih dihmi asi, ralkap ka si bangin hibantuk cawlcanghnak hi cu Iran mipi hna nih lehrulhnak tuah loin an um lai lo tiah an chim.\nCHINMI CAAH THAWNGPANG TTHA TAKTAK A CHUAK LAWMHPI CIO USIH


R.I.P : Tuzan Mui hnu Ah Yongon Palik nih Mi Pakhat An Kah Than I A Thi (+Video) – FIAKFAIROCK\nYangon : Shwepyitha Township, ṬaWamPu 15 veng i a duty mi pakhat cu vengchung i a vakmi palik nih an kah tiahရွှေပြည်သာဟစ်တိုင် Facebook group ah an tarlangh.\nZaan mui hnu i a cangmi thil a si i an chim ning ahcun vengchung i a vakmi palik mawṭaw a kham ruangah mawṭaw cung a tthumi palik pali lak i mipakhat nih thilak in a kah tiah theih a si.\nHi kong he pehtlai in bia fiangfai a chuak rih lo nan kah i a thimi a si in a lang, mipi nih an hel cuahmah liao live video an thlah i, Video i a langmi ahcun a elbom i kah mi in a lang, a hmai zong ah thisen a khat thlu. Live video na zoh duh a si cun hika hin rak hmet.\nTuchun Mandalay lei i buainak chuak cangmi he mipi cu an thinhang tuk i zeitin dah ralkap le palik cu an ci kan hmihkhawh hna lai tiah khua ruat pahin upa pawl nihcun mipi pawl cu forhfial nak an nei hna.\nKawl ralkap nih Myanmar rampi cozah nawlneih nak a lak hnu February 1 in kan ramchung ah buainak a chuak thluahmah. Ralkap kut i nunnak a liammi zong an um pah cang i nikhat hnu nikhat in ram chung boruak cu a sosang thluahmah i rampi hi buainak namen lo a chuak lai ti phan a um ko.


Halkha Kokek Kan Lungput Le Kan Sining; Tawk Awi Thang - THE CHINLAND POST\nHalkha Kokek Kan Lungput Le Kan Sining; Tawk Awi Thang\nTawk Awi Thang| 2019 January 31| Tu lio cu Halkha kokek (Native) pawl timi bia a tam ngai i Halkha Kokek (native) kan lungput pawl cu atanglei bantuk in an si.\nHalkha kokek nih dinfelnak tel lo in ṭhancho kan duh lo. Dinfelnak tel lo i ṭhanchonak cha cun, dinfelnak te he um i ṭhancho lo kan duh\nHalkha kokek minung cu eihmuar le ziknawh a hmangmi Miphun kan si lo. Cu ruangah cun kan pupa hna nih cozah rian saang le bawi lianngan an rak ṭuan le an rak si zongah an rum lo. A tu lio cozah rianṭuan mi hna bantuk in mah pumpak hlawknak caah rianṭuan mi Miphun kan si lo.\nKan pupa hna chan in fiar le tlei a hmang mi Miphun kan si lo i innka hmenh an rak hrenh bal lo. Kawl Miphun an hung kei hnu lawng in Halkha ah fiar le tlei a um. Kawl mifiar phun a ṭanhtu hna cu an mah bantuk nan si ve.\nHalkha kokek minung nih kanmah te cio in thing le ram kan i ngeih dih hna. A ngei lo mi kan um hmenh ah a ngeimi hna sin ah ṭha te’n kan i hal i dawtnak le remnak he lungtling te’n kan i pe kan i chaan. Buaibainak kan ngei bal lo i kan tiram zong a him. Halkha Ti le Ram a hrawktu cu a hodah a si? Ahodah nan si? Rak i tuak uh!\nKan pupa hna nih Rung le Met an rak biak lio chan hmenh ah mipem le sathlai dawt hi an thlacamnak ah an rak nenhchih cang mi si. A tu Khrihfa kan si hnu chin chin in cun chim hau lo a si cang.\nRamukbawi hna nih khua le ram an rak uk ah hin an ṭhu sawh sawh lo. Khuachiah le rawlrel an rak laak mi tiang lawng hin ruat hlah uh, sa le ral vialte an rak in humhak mi hna le an rak in diarkamh mi hna tiang zong khin ruat chih ve uh.\n1948 kum ah ramukbawi pennak phung an rak hloh. Sihmenhsehlaw cu an rak holh mi phung hna cu peng le tlaang an rak uk mi le khuachiah rawlrel an rak laak mi hna kha a si. Thing le ram kan ngeih mi hna he zeihmenh aa pehtlai lo. Cun ramukbawi lawng nih thing le ram hi an ngei hlei lo i kokek minung paoh paoh nih kan ngeih cio ngawt dih ko hna. Cucaah nihin ni tiang Halkha nih kan thing le kan ram kan ti khawhnak hi a si.\nKan hmun cia, kan vawlei cia le kan ram cia ah miphun dang nih duh paoh in tuah le to kan duh lo. Ralkap nih an rak kan uk lio hmenh ah chimnak nawl le relnak nawl kan rak ngei lo. A tu cu zapi nih thim mi cozah an si cang i kan duh mi paoh chimnak nawl le relnak nawl kan ngei cang.\nMiphun pakhat kan si ve i kan mah te’n phung le lam kan i ngeih ve ko. Kan mah phung le lam te kan zul i Halkha khua kum zaruk leng a si cang mi le kan thingram kong ah buaibainak kan ngeih lo bantuk in Halkha nih Kawl mifiar phun phung kan herh lo.\nHalkha kokek nih hin kan pupa hna chan in mipem le sathlai a rak daw mi kan si cang. Halkha ṭhancho ter nan duhnak cungah kan i lawm, Halkha zawnruahnak he bia nan chim i kan i lawm, kan mah tluk te’n Halkha nan dawt i kan i lawmtuk. Halkha nih kan vawlei kan in sianhtuk ko hna. Sihmenhsehlaw, mah pumpak hlawknak caah le duh fah hakkauhnak caah kan duh lo. Sifaak santlai lo mi hna zawnruahnak, dawtnak , velngeihnak, khua le ram zawnruahnak le dinfelnak he ṭhancho ter kan duh. Halkha kokek nih Dinfelnak he rianṭuan kan duh. Khrihfa na sinak kha i philh hlah.\nCatialtu: Tawk Awi Thang\nBiakilh: Hi cabia cu cahram tialtu Tawk Awi Thang hnatlaknak in zapi caah taarmi a si.\nPrevious Australia Cozah Tonnak Hi A Donghnak A Si Lo, A Hram Thawk Lawng A Si Rih\nNext Zaukphung Muru Le Nuhrin Covo Mit In Hakha Vawlei Buainak Kong Zohnak


SBS Language | COVID-19 Thawngpang: Victoria Ramkulh Chung Phihkharnak Cu Dorh Dingin Timhtuah A Si\nCOVID-19 Thawngpang: Victoria Ramkulh Chung Phihkharnak Cu Dorh Dingin Timhtuah A Si\nTuchun 1 Sept 2021, Australia ramchung COVID-19 thawngpang thar kan in hrawmh hna.\nNSW ramkulh chung i hmun cheukhat ah ti thur an luanternak ah pulrai hmuh a si\nVictoria ramkulh chung ummi chungin AstraZenneca chunh a duhmi an um ah cun hmunhma 70,000 leng a um.\nACT ah a ummi kum 16 in 29 kar hna caah Pfizer raikhamsii i chunh khawh a si cang\nRamkulh chungah pulrai zawtnak 1116 an hmuh than cun pulrai ruangah a nunnak a liammi an dihlak ah 4 an si.\nThredbo, Merimbula, Port Macquarie, Dunbogan, Bonnie Hills, Warren, Molong, Tamworth le Gunnedah hna i an hman cia mi ti thur luannak ah pulrai rungrul an hmuh.\nRamkulh hruaitu Gladys Berejiklian nih ramleng khualtlawng vanlawng cu Nov thla in luh chuahter nawl pek a si cang lai a ti.\nRaikhamsii i chunh na duh ahcun hika ah appointment lak khawh a si, raikhamsii na chunh cangnak hngalhpinak catlap lakning cu hika zoh khawh a si.\nRamkulh chung pulrai a chawn thar mi an dihlak ah 120 an si cun a nunnak a liammi pahnih an si.\nPhihkharnak dorhning kong ramkulh hruaitu Daniel Andrews nih a chim. A ralai dingmi Nov 23 hnu in a nung dingmi zulhphung cu leng chuah tikah zulh dingmi 5km kha 10km ah thlen a si lai. Ramkulh milu dihlak chungah zatuak 70% nih an voikhatnak raikhamsii an i chunh hnu lawngah hi zulhphung hi nunter ding a si lai.\nInnsak le lamcawh ti bantuk rian ah a tuanmi an dihlak chungin zatuak 90% nih an voikhatnak raikhamsii an i chunh ahcun rianhmun ah riantuantu an dihlak chungah zatuak 50% rian an tuan kho lai.\nTang 12 sianghngakchia pawl cu Sept 7 hnu in cun raikhamsii chunhnak dingin hmunhma ser piak an si lai. A ralai dingmi Term 3 zongah hmaiton in cacawn cu a si rih lai lo nain General Achievement Test cu Oct 5 ah tuah a si lai.\nThaizing in cun hngakchia lenhmun le nuamnak hmun pawl cu hun an si cang lai.\nHika ah raikhamsii chunhnak hmun pawl zoh khawh a si.\nRamthen chungah pulrai a chawn thar mi hi an dihlak ah 23 an si, cu chungah 12 hi naihniam khat le khat a chawn mi an si hna.\nCanberra ah a ummi Kum 16-29 a si mi pawl cu Pfizer raikhamsii i chunh dingin an pawngah siikhan ah appointment an la kho cang a silole cozah nih raikhamsii i chunhnak ding hmun a ser mi zongah va chunh khawh thiam a si. Cozah nih raikhamsii i chunhnak a tawlrelmi sikhan ah i chunh na duh ahcun Oct thla dongh hnu lawngah hmunhma na tingco kho lai.\nHika ah zeitin dah raikhamsii i chunhning\na si timi zoh khawh a si.


Rel Phu-Kan Lai Nungak Pakhat Nih A Tlangval Kong He Hi Ti Hin Fiang Tak In A Chim – HRINGDILDEL LAIRAM\nRel Phu-Kan Lai Nungak Pakhat Nih A Tlangval Kong He Hi Ti Hin Fiang Tak In A Chim\nJanuary 13, 2022 January 15, 2022 admin\t0 Comments\nTulio thangthat mino pawl nih ruah sasai lo in thil rak tuah sual mi hi hmailei kan nunnak tiang ah fahnak le harsat nak an kan petu thil ah an rak cang kho tawn. Chikhat chung canrau lo te i nuamh nak caah, zei khuahmanh ruat loin a tu nuamhnak a si khawh poh cu a za ko ti ruahnak in thil kan rak tuah sual tawn. A dongh nak ah cun kan mitthli tlak nak ah an rak cang tawn. Hi ca hi Mino tampi nih rak rel cio hrimhrim uh siaherh nak tampi he karak langh ter mi a si. A tang lei ah hin zohti hna uh sih.\nNungak tlangval silio ah Darling rak neih i nuam tein nun le khuasak hi minung tampi nih kan rak uar ngai mi a si. A nuamh zong a nuam ngai mi thil a si. Sihmanh seh law nungak tlangval nih kan theih ding hrimhrim i a herh mi cu thitumh nak puai tuah hlan ah, nulepa duhpoh i khuasak hi cu kan hrial hrimhrim ding mi thil biapi taktak a rak si. Kan vawlei pihi fimthiam nak a sang i sii phunphun a um tik minih an kan thei lem lo tiin naupawi lo nak si a um ko tiin hnangam ngai in khua kan sa hna.\nHihi nungak nu pakhat nih a mah bak nih a ton mi thil a si i keimah bantuk in harsat nak hi an tong ve sual lai tiah mini siaherh nak taktak he a facebook ah fiang tein a van langh ter mi a si. Hi nungak nu hi darling a nei i a darling pa he cun kum 7 chung hmunkhat ah an um ti i naupawi khawh lo nak sii kha a ding i thilumh nak puai tuah lo buin naupawi lo nak si kha a ding i nuamhnak an rak hmang. Thitumh nak puai a tuah lo mi an si tik ah naupawi kho ding kha a si khawh lo caah sii cu a rak ding peng. Cuti cun nuam tein can cu an rak hmang.\nSihmanhsehlaw, hiti i nuam tuk in can an rak hman mi thil cu a zungzal in a mitthli tlak nak tu ah a rak cang diam ai. A tlangval pa he cun hmunkhat tein nuamtak in can an rak hman lio ah cun, ruahlo tuk in taksa dam lo nak nih a cung ah a tlunh tik ah sizung ah a vai i piah i Doctor te nih a kong an van chimh cu zeihmanh ah a ruah lo mi thil a rak tuah mi nih khan zungzal mitthli tlak nak a phurh tu ah a rak si.\nDoctor pa nih nungak nu cu zeitik hmanh ah fanei kho ding na si ti loh tiah a van ti tik ah a tlangval pa nih a theih tik ah kum 7 chung duhpoh i a rak tuah mi a nungak nu cu a kaltak colh. Cutik ah nungak nu nih zeihhmah ah a poi loh tiin a rak din mi siruang ah khan a nunchung mitthli tlak tertu ah a cang. Cucaah chikhat nuamhnak ca i khua fakpi ruat ta loin kan tuah mi thil nih hin zungzal kan ngeihchiat ah an kan pe tu ah a rak cang tawn. Cucaah hi bantuk si hi cu nu poh nih cun rak ding hrimhrim hlah uh siaherh nak nganpi he.\n← Kawl Model Dr. Nang Mwe San Cu Sexy Tuk In Video A Thlah Ruangah A Tawn Mi Thil A Fak Taktak\nKum 4 The Lawng A Si Rih Mi Cancer Zawtnak Zual In A Zaw I A Hringtu A Nu Nih A Zam Tak Mi Hgakchia Pate A Ton Mi Thil Hi A Fak Tuk E →


US President Joe Biden Nih Cun Kum Khat Chung Refugee A Lak Ding Mi Minung Zat A Chim Cang. – Chintanbo\nFebruary 5, 2021 admin THAWNGPANG 0\nJoe Biden Nih Kum Khat Ah Refugee A Lak Dingmi Milu Zat Cu A Khiah Cang: US thimnak ah mipi cu bia a rak kam hna bang khan US president a simi Joe Biden nih cun mah cu a biakamnak a tlinternak caah a tu hi US ram chungah luhter dingmi ram leng refugee milu zah cu a khiah cang tiah theih a si. US president a simi Joe Biden nih a chimmi cu kum tin in ram leng um ralzam 125000 bak ka lak lengmang hna lai tiah a si.\nA sinain a tu lio ah hin cun a tu lio zawtnak ruangah kum khat ah ram leng refugee 15000 lawng hi cohlang dingin a chim.Hi bantuk in ram leng um refugee a hung hung in a lak hnanak a ruang cu ram dang dang hna zong nih US tuarhsernak hi hmu hna seh law thil ttha tuah hi i cawng ve hna seh tiah a duh caah a si tiah US president a simi Joe Biden nih a chim.\nUS hi ram leng refugee a la tam cemtu a si nain 2016 kum ah khan ram leng refugee 79000 lawng a rak cohlang. Mah cu hnu cun duhdah tete in ram leng refugee a cohlangmi zat hi a tlawm deuh deuh cang i 2020 kum ah khan ram leng refugee 6740 lawng a rak cohlang. A sinain a tu cu ram leng ralzam a cohlang dingmi zah cu a tam ngaingai cang lai caah ram hnihnak a ummi Chin ralzam hna ca zongah Australia lawng hi kan i ruahchanmi ram a si ti lai lo timi hi fiang tein hmuh khawh a si.


THAWNGTTHATUK DONALD TRUMP CAAH A CHUAK RUANGMANG CANG – The Chinlung Post\nDonald Trump caah cun thawngpang ttha taktak a chuak cang. US biacaihnak sang bik Supreme Court nih nawl a chuah cang. Nawl an chuahning cun Donald Trump zong asungh ahcun ai cenet taktak cang lai. US Supreme Court nih biachahnak order a chuahmi cu State kip vialte ah Mail in vote pekmi cu adang tein rel dih uh tiah a ti cang hna.\nPhungning tein vote rel dingin biachahnak an tuah caah Trump caah cun thawngpang ttha ngaingai asi. Aruang cu tutan US President thimnak vote thlak kongah thawngpang ningcang lotuk in a leng. Athi ciami hna nih vote an pek ti asi. Cun vote thlaknak hmun ah vote a thlami an reltik ah hin Trump nih Biden cu atei ngaingai. Sihmanhsehlaw Mail vote an vun reltik ah cun Trump dirhmun attum chuk taktak khi asi.\nCuruangah Donald Trump nih Vote relnak ah Democratic Party a zumh hna lo caah US biaceih zung sang bikmi Supreme Court ah taza cuai dingin timh tuahnak a ngei. Democratic nih Mail in Vote an pekmi le 7:00Pm hnu Vote pekmi cu zoh than i; rel than dingin Supreme Court nih Order a chuahnak hi asi.\nTheihcio bangin US thimnak vote thlaknak cu atu in hin nili aluan cang.US thimnak result cu November 7 tiangah result a chuak kho rih loh. State 50 chungah 45 aa fiang cang nain state 5 aa fiang kho rih loh. Result aa fiang rih lomi State 5 zongah Joe Biden nih teinak a hmuh lio asi. Result a chuak rih lomi Pennslyvania, Georgia le Nevada ah Biden nih teinak a hmuh chap rih. Cucaah, Joe Biden caah ruahchannak a tam ngai. Sihmanhsehlaw tutan thil sining nawlchuahmi nih hin thiltampi athlen khawhmi asi tiah an chim.\nThantlang PENG CAAH: Democracy cu mizapi/Mipi uknak a si i, mizapi/Mipi dihlak kha uktu ttuan awk a thatlo caah Mizapi aiawhtu ah minung pakhat thim a si. Kanmah Thantlang Peng minung dihlak aiawhtu ahhin Pyine ah Minung 2 kan thim khawh hna i, Amyotha ah pakhat le Pyithu ah pakhat tiah aiawh 4 kan ngei. Thantlang Peng mizapi aiawh caah thimmi Pu Henry Ven Thio cu Vice President a ttuan tikah,\nDemocracy sullam cun, Thantlang Peng mizapi nih Vice President kan ttuan ti ding khi a si. Pu Henry Van thio nih Kawlram caah siseh, Lairam caah siseh, Thantlang Peng caah a si ah, a ttuanmi le a tuanmi vialte khi Thantlang Peng mizapi nih kan tuahmi a si tiah hngalh a hau. 2020 ahhin Thantlang Peng mizapi aiawhtu thim tthan ding kan phan. Aiawhtu ah kan thim dingmi minung hna hi zeibantuk ahdah an tthut lai? Zeidah an tuah lai? Zeidah an tuah/ttuan khawh lai? timi hi thimfung ngeitu nih ruahchih a herh ngaimi a si.\nParties kip in mizapi aiawh si a duhmi vialte nihcun “kanmah hi kan ttha bik” an ti viar lai. Cucaah, thimfung a ngeitu lei in zoh a herhmi cu Kawlram politics boruak zoh tikah Chin State ah Cozah a tlaitu ding hi NLD Party an si tthan lai timi hi 99 % a fiang ko caah, NLD in aa pemi Pu Chan Ham le Pi Ni Sui kha Thantlang aiawh/ No1& 2 ah nan thim ahcun, Chin cozah uknak ah Thantlang Peng kan itel kho lai ti a fiang. Asinain, Uktu ttuan cu um ko seh ti ahcun, CNLD in Chin Chin Pekthang or CNP in Pu LMC tbk nan thim hna ahcun Opposition/ Nawl ngeitu a silomi, 2015 lio ah Pu Van Thawng le Dr Hmuh Thang ( USDP) bantuk kha a si ve lai tinak a si.


Zumtu Tha Mike Pence cu an Khua Indiana ah Tah buin Mangtha nak Bia a Chim (VIDEO) – Kawltu Team\nJanuary 22, 2021 January 22, 2021 Amon Ka Si\nMike Pence cu a umnak khua te a simi Columbus, Indiana cu DC in a rak phan . Thazaang a petu hna sin ah Mangtha nak biacah a chim pah hin aa sum kho ve lo. A mitthli le a tah aw a chuak. Pence hi zumtu tha tak tak a si. Khrihfa biaknak ningzak bak loin a dirpimi pasal bak a si. An nu pa hin zohchunawk an tlak tak tak. Bia a chim pah hin aa sum kho lo. Video a tanglei ah a um lai.\nA ral bantuk a simi Biden President puai zong ah nuam lo tak tak le harsa ngai in Pasal dirhmun dir in puai dongh tiang a umpi hna. Uar a um kho tuk. Tuni khan a umnak khua te a phan i mipi nih an rak lawmh. Bia an chim ter i aa sum kho lo. A aw tah aw a chuak. Video hi van zoh.\nMike Pence hi zaangfak te a si. Biden President thar puai cu nuamh lo bu tein a um pi. Hmanthlak pawl hi van zoh tuah hna.\nAn nu hi thazaang pek a thiam tukmi a si. Uar an um nupa tuk eee.\nA ral bantuk a simi Biden cu a lawmhpi khawh. Khrihfa tha tak tak a si. Uar a um bak ko.\nThazaang a petu an khua pawl sin ah mangtha nak bia a chim lio hmanthlak.\nMi tampi nih Tutan Biden Puai a telpi hna ruang ah an thangthat ngai ngai. Democrat lei zong nih an thangthat tak tak. An uarnak comment tete ah an langhter.\nPasal lungput a ngeimi Mike Pence uar a um tuk ee.\nRelchap: Zhan BIDEN, US President Ca i Biakamnak tuah lio i Bible Ca Cang Lakmi hi Van Rel\nZahan khan US President thar caah le a voi 46 US President si dingin Biden nih biakamnak a tuah. Biakamnak a tuah ah hin Bible ca a hman ve. Bible ca hmanmi hi hlanlio Bible bang nganpi a hman. An family Bible ca a si tiah chimceih ngai a si. Biden hi RC biaknak in US President a tuanmi a voi 2nak a si. Cun US President vialte lakah a tar bik asi fawn. A kum hi 78 bak a si. Zahan Biden biachimnak ah Bible ca cang a hman ve. Biden nih a bible ca cang lakmi kan langhter hlan ah tuni Biden biachimmi tlawmpal kan van langhter lai. Zahan US President thar thimnak ah Biden nih “Democray nih teinak a hmuh” tiah a langhter. Naite US capitol i buainak kong ah mawhchiatnak bia tampi a chim. Zahan ah Trump hi a chim cia bantuk in a lang duh bak lo i Florida i a umnak inn Mar Lago lei ah caan a hmang diam. Vice President Mike Pence tu nih mithmai panh tuk lo tein a telpi hna. Zahan ah vawleicung hlasakthiam minthang pawl Jennifer Lopez le Lady Gaga hna nih US ram hla dawh an sak fawn. Cun zahan 8 pm ah khan America Special timi zan riah dumttinak le caan hmannnak a um i Hollywood minta Tom Hank nih caan a hruai . Zahan ah Biden nih Bible ca cang a lak hlan deuh te ah Tutan vawleicung a buaitertu Covid virus kong a chim. Hi hnu hin Bible ca cang pakhat Salm 30: 5 nak a lak. Hi bible ca cang hi Biden nih a biachimnak ah hin a langhter. Salm 30:5 nak i aa tial mi cu ‘A thinhun cu caan tawite chung lawng a si; a thatnak tu nih cun chantlung a nguh. Zan ah mitthli tlaknak um hmanh seh law zinglei ah cun lawmhnak a ra than ve’ timi Salm cauk chung ta hi a lak. Biden nih Bible cacang a lak mi chung ah online khrihfa tampi nih lih le hrawkhrol in teinak hmumi tiah an soisel i an lung a tling lo ngai ngai ve. Source: Christian Today\n← FBI pawl nih Nancy Pelosi Laptop cu Kum 22 upa Riley Williams nih a Fir Bak timi Tehte he an Langhter Cang Ko\nBible Sianginn kaimi Laipa nih Biden Bible Kenmi kong Hrilhfiahnak a Tuah. →


Mindat Kahdohnak A Fak, CDF Lei Pakhat A Thi Cang – Buanchukcho\nMindat Kahdohnak A Fak, CDF Lei Pakhat A Thi Cang\nJune 6, tuzing in Mindat peng hmunhnih ah ralhrang le CDF kahdohnak a um. Ralhrang nih vanlawng, hriamnan le chemical bomb an hman i CDF-Mindat in pakhat a thi tiah theih a si. Kahdohnak a umnak hi Mindat -Phaya Sakhan karlak le Mindat-Siat khua karlak ah a si. Nichuah Meithah Tlang le 274 battalion umnak hna in ralhrang nih CDF cu hriamngan in an kah hna.\nMindat kahdohnak ahhin ralhrang nih chemical bomb an hman i CDF le pathum hna cu chemical khuavai an i dawp sual tiah theih a si. Vanlawng dang zong a ra chap i hmun 3/4 ah aa chawk tiah khuami nih an chim. Ralhrang hi ralhmai hmunhnih in an i then i mining 150 leng an si. (Zalen) Note: A tanglei hmanthlak hi Mindat khuami cheukhat himnak hmun kawl in a kalmi an si (VOA) The Chin Post\nthawngpang dang relchap : Ralhrang Nih Sivai Bomb In CDF An Kah Than Hna Caah Pakhat A Thi\nSivai Bomb Ruang ah CDF-Mindat in Mino Pakhat a Nunnak a Liam Than.SAC ralhrang nih Sivai Bomb (Chemical Bomb) in CDF-Mindat an kah hna ruang ah minung 3 cu sivai hliam an keng i cu chung ah cun minung pakhat June 6 ah a nunnak a liam, tiah theih a si.\nMindat peng hmun 2 ah CDF-Mindat le SAC ralhrang karlak ah kahdohnak a fak ngai i SAC ralhrang lei nih ralhriam nganngan an hman pin ah UN nih a khammi Chemical Bomb tiang in an hman hi a si. Nihin chun ah SAC ralhrang nih vanlawng zong an thlah i Mindat peng chung ah ngiathlainak an tuah cuahmah. “SAC ralhrang pawl bu 2 ah an i tthen i ralzaam pawl umnak hmunhma lei ah an rak naih,” tiah Mindat mipi uknak lei bu nih thawngpang an chuah. Credit: The Chin Journal\nChinmi Chungin Hlasakthiam Van Hlei Sung Nih Lai Pasal Tha An Thih Nak Kong He Pehtlai In A Lungfahnak Mah Ti Hin A Van Langhter\nA Linsa Bak Cang : Chin Miphun Dihlak Ral Kan Tho Cang Lai


Thawngtha taktak:KIA nih ralkap 30 an thah hna hnu ah’Ceilak an tlei hoi hna. – Lai Lungrawn Post\nThawngtha taktak:KIA nih ralkap 30 an thah hna hnu ah’Ceilak an tlei hoi hna.\nApril 15, 2021 April 15, 2021 admin Thawngpang\nRalkap 30 renglo vawlei phum mi bomb in an nunnak a liam i minung 18 a nung in kan tlaih hna, tiah KIA nih a thanh.Kachin Ramkulh, Banmaw Pengkomh, Mumauk Peng ah ralkap le KIA kahdohnak fak ngai in a um. Alawbum tlangthluan lei in a ra mi ralkap 30 renglo cu KIA nih hmanh mi vawlei tang bomb an i lamh i a nunnak a liam hlei ah ralkap 18 an tlaih hna. Tlaih mi hna cu Laiza ah kuat timh an si.DVB\nThawngpang dang:Vaupi 14,Tual Chung Thawng Nek Nawi’Hakha Mie Peng Nabual khua ah Ral lo kap 20 leng an kal ,khuami tlaihkhih le hnahnawhnak an pe hna lo.April 13 zaan ah pa pakhat cu Ral lo kap mawtaw he an i pah sual ca ah ral Lo kap nih an velh i a mawtaw an hrawhpiak pin ah tangka sing 13 an lak piak.\nApril 13 zan tlaih a tongmi Pu Tuan Ceu Fa le Salai Zo Thang le Salai Tluang Thang ni hin chun suimilam 11:30 AM hrawngah an thlah than hna.February 24 ah tlaih a tong mi U Htein Lin cu a nunnak a liam i April 14 zing suimilam 11 hrawngah Buhhdist phung in a ruak an vui.\nKCA ralkap pakhat Salai Ezekial cu tlangcung in a tla i a nunnak a liam.Salai Ezekial cu Kalay University ah Geography Major in a donghnak kum a kai lio mi a si. A ruak hi a chuahnak khua ah an kirpi. Ral lo kap nih KCA ralkap an i thuhnak hmun an theih caah mawtaw le ke in tlangcung an umnak hmun tiang an va kawl hna.\nThawngdang:Hmasa bikah keimah tial mi silo in Saya Daniel Run Hnin nih a tial mi ka van tar chin mi asi zeitin dah nan ruah ning le nan hmuh ning a si rak chim cio tuah uh kah le doh hi chuak ko seh nan ti maw silo le um riko hna seh nan ti dah a peh hi a mah tial mi asi.\nTuchun tiang ah laitlang thil a cang mi dihlak thawngpang fiang hna.\nZualko:Ralkap nih thlakhat an tlei hnu ah’Maung Maung nih mual a kan liamtak.


Pathian nih Vawlei hi Zeicah a Ser? | Thawngṭha\n1. Pathian nih vawlei hi zeicah a ser?\nJehovah nih vawlei cu minung umnak caah a sermi a si. A hmasa bik nuva, Adam le Evi kha vancung i um awkah a sermi hna an si lo, vancung i um awkah vanmi kha a rak ser cang hna. (Job 38:4, 7) Cucaah Pathian nih hmasa bik mipa kha Eden dum tiah auhmi a nuam tukmi paradis ah a umter. (Genesis 2:15-17) Jehovah nih Adam le a tefa hna kha vawlei ah zungzal in nun khawhnak nawl a pek hna.—Salm 37:29; 115:16 rel.\nA hramthawk ah Eden dum lawng hi paradis a rak si. A hmasa bik nuva hna nih vawlei kha an tefa in an khahter lai. A donghnak ah vawlei pumpuluk kha an uk lai i paradis ah an canter lai. (Genesis 1:28) Vawlei cu zeitikhmanh ah hrawh a si lai lo. A zungzal in minung nih an umnak lai.—Salm 104:5 rel.\nPathian nih Vawlei hi Zeicah A Ser? timi video kha zoh\n2. Atu ah vawlei cu zeicah paradis a si lo?\nAdam le Evi nih a nawl an ngaih lo caah Jehovah nih Eden dum in a ṭhawl hna. Cuticun Paradis cu a rak tlau i minung nih an ser ṭhan kho ti lo. Mah hnu cun vawlei ah miṭhalo pawl an hun tam chin.—Genesis 3:23, 24 rel.\nJehovah nih minung ca i aa tinhmi kha tuah ti loin a um lai maw? A um lai lo. Jehovah cu a ṭhawng bikmi a si i a tuah khawh lomi zeihmanh a um lo. (Isaiah 45:18) Cucaah minung ca i aa tinhmi kha a tlinter ṭhan lai.—Salm 37:11, 34 rel.\n3. Paradis cu zeitindah ser ṭhan a si lai?\nPathian thimmi Siangpahrang Jesuh nih a uk tikah vawlei cu paradis ah ser ṭhan a si lai. Armageddon tiah auhmi raltuknak ah Jesuh nih Pathian vancungmi kha a hruai hna lai i Pathian a dotu vialte kha a hrawh dih hna lai. Mah hnuah Satan kha kum 1,000 chung thong ah a thlak lai. Pathian miphun tu cu Jesuh nih lam a hruai hna lai i a huhphenh hna lai caah an luat lai i vawleicung Paradis ah zungzal in an nung lai.—Biathlam 20:1-3; 21:3, 4 rel.\n4. Sifah harnak cu zeitikah dah a loh lai?\nPathian nih vawleicung i sifah harnak kha zeitikah dah a hloh lai? Donghnak caan a nai cang ti a langhtermi “hmelchunhnak” kha Jesuh nih a rak chim. Atu lio vawlei thil sining cu minung nunnak caah ṭih a nung i mah nih “chan donghnak” ah kan nung ti a langhter.—Matthai 24:3, 7-14, 21, 22 rel.\nJesuh nih vancung in vawlei kha kum 1,000 chung a uk tikah harnak vialte kha a hloh lai. (Isaiah 9:6, 7; 11:9) Jesuh cu Siangpahrang a si lengah Tlangbawi Ngan zong a si lai i Pathian a dawmi hna kha an sualnak a hlohpiak hna lai. Pathian nih Jesuh thawng in zawtnak, tarnak le thihnak kha a hloh lai.—Isaiah 25:8; 33:24 rel.\n5. Vawlei Paradis ah ahote dah a um lai?\nPathian a daw i zeitindah Pathian lung lawmhter khawh a si timi kong cawn a duhmi hna kha biakinn ah na hmuh hna lai\nPathian nawl a ngaimi hna cu Paradis ah an um lai. (1 Johan 2:17) Jesuh nih a zultu hna kha aa toidormi minung kawl in Pathian cohlanmi zeitindah si khawh a si timi kong cawnpiak awkah a fial hna. Atu ah, Jehovah nih a ra laimi vawlei Paradis ah nun khawh awkah mi tampi kha a timhtuah hna. (Zefaniah 2:3) Annih cu Jehovah Tehte Hna biakinn ah va ṭha le nupi ṭha si khawh ning le nulepa ṭha si khawh ning kong kha an cawng. Fale le nulepa hna cu hmunkhat ah Pathian an biaṭi i thawngṭha nih an nunning zeitindah a ṭhatter khawh deuh timi kong an cawng.—Mikah 4:1-4 rel.


Changreu Cawk A Kalmi Tleirawl Ngakchia Nu Pathum An Tlau Beh - THANGLAWI\nJuly 22, 2018 Lyly Par 0 Comments Myanmar\nAyeyarwady ramtthen Myaungmya khua ah July ni 20 zaanlei 2PM hrawng ahkhan tleirawl ngaknu no tete pa 3 cu changreu cawk an kalnak in an tlau beh tiah thawng theih a si. Hi hna pathum hi unau tak an si hna lo nain chungkhat naihniam an si hna tiah theih a si.\nHiti a tlaumi nu pathum hna hi Myaungmya khua No(7) Shewkonetaing lam sang ummi U Hla Tint fanu Ma Ei Shwe Sin (kum 16), U Myo Naing fanu Ma Chit Po Po (kum 15) le U Win Ko fanu Ma Aye Pyone Kyaw (kum 17) an si hna. Hi tleirawl nu pathum hna hi an inn pawng rian an ttuan tlawmpal ah changreu cawk ah an kal hna i cu in cun inn hlam tilo in an tlau beh hna hi a si.\nCu ruangah nulepa hna nih sang upa sin le Myaungmya khua palik sakhan ah reportnak an tuah colh ve. Hi kongkau ah Myaungmya khua palik pakhat nih “sakhan ahcun report an rak tuah cang. Rian an ttuan lio changreu cawk an kalnak in an tlau beh hi a si tiah nulepa nihcun an chim. Zei rian an ttuan ti belte cu an chim chih lo. Thil sining dothlatnak kan tuah cuahmah ve” tiah a chim.\n← US Ummi Myanmar Nu A Inn Khan Bizu Chungah A Ruak Tuam Buin An Hmuh\nKhin Mar Myint Nih Hrokhrol In Taza A Cuai Ruangah Thong A Tlami Aung Naing Htun A Nu Harsa Ngaiin A Um, Ihzaunak Hmun A Ngei Tilo →\nNgakchia 13 Dam Tein A Chanh Hna Nain Amah Cu Ngaihchiatnak Thawngchia Taktak A Dong\nJuly 11, 2018 Lyly Par 0


Jesuh Khrih Ah Ka Zumhnak Ka Chiah Cang… Cun Tah, Zeitin Dah Ka Si Rih Lai?\nLawmh na um tuk hringhran! Nun a thlengmi biakhiahnak na tuah cang! Zeitin dah ka si rih lai, zei dah a um rihmi a si, na ti `han khawh men. Pathian he zeitin dah kar ka hlanning a si lai? na ti men lai. A tanglei ah step panga hmang in Bible nih lam an hmuhsak lai. Cun Khrihfa na sinak ah bia hal ding le ruah ding tampi na ngei tawn lai, cu tikah www.GotQuestions.org/Hakha-Chin hi rak leng tawn.\n1. Khamhnak hi naa fian hrimhrim a hau.\n1 John 5:13 nih a kan chimhmi cu, “Pathian Fapa a zummi nih zungzal nunnak kan ngei ti kha nan i hngalh khawh nakhnga hi ca hi kan kuat hna,” a ti. Pathian nih khamhnak kong hi i fiang hna seh ti a kan duh. Khamhmi ka si timi zumh ngam taknak hi ngeih hna seh ti hi Pathian nih a kan duhpiak. Khamhnak kong he pehtlai in a biapimi hna tawite in vun zoh tuah hna usih:\n(a) Kan dihlak tein kan sual dih hna. Kan dihlak tein Pathian duh lomi thil kan tuah cio dih hna (Rom 3:23).\n(b) Kan sual ruang ah, Pathian he a zungzal `hen ding in dantatnak hmuh awk ah kan i tlak dih hna (Rom. 6:23).\n(c) Kan sual man kan in dingmi dantatnak kha champiak awk ah Jesuh Khrih nih vailam cung ah a kan thihpiak (Rom 5:8; 2 Korin 5:21). Jesuh Khrih nih kan tuar hnga dingmi ah a kan tuarpiak, kanmah nih kan in dingmi kha amah nih a kan inpiak. Jesuh Khrih a thawh`hannak nih a langhtermi cu Jesuh Khrih a thihnak hi kan sual man champiak ding in a za.\n(d) Jesuh Khrih a zummi paoh cu Pathian nih ngaihthiamnak le khamhnak a pek dih hna. Jesuh Khrih hi kan sual man cham awk ah a thi timi hi kan zumh awk a si (John 3:16; Rom 5:1; 8:1).\nHihi khamhnak thawng`ha kong cu a si. Jesuh Khrih hi a ka khamhtu le ka Bawipa a si tiah na zumh ahcun, khamhnak cu na hmu ko lai. Kan sualnak vialte cu ngeihthiam an si lai I Pathian nih kan kal tak hna lai lo, kan hlaw bal hna lai lo tiah bia a kan kamh (Rom 8:38-39; Ma`hew 28:20). Na theih awk a simi cu, Jesuh Khrih ah an zumhnak cu zungzal in a him cang (John 10:28-29). Jesuh Khrih lawnglawng ah na zumhnak na chiah ahcun Pathian he vancung ah zungzal in kan um `i lai tiah zumh ngamnak ngei ko!\n2. Bible Cawnpiaknak dik a ngeimi Khrihfabu kawl.\nKhrihfabu hi inn ah aa pum menmenmi an si tiin ruat hlah. Khrifabu timi cu minung hi an si. A biapi tukmi cu Jesuh Khrih a zummi paoh hna cu pakhat le pakhat hawikomhnak an ngeih peng awk a si. Hihi Khrihfabu nih a tuah awk a rian dik taktak cu a si. Atu cu Jesuh Khrih na zumh cang i, biatak tein fial kan in duhmi cu Bible a zummi Khrihfabu kawl hna. Pastor he pehtlaihnak tuah. Na zumhnak kha hngalhter.\nKhrihfabu nih a tuah awk a pahnihnak cu Bible hi dik tein a cawnpiak lai. Pathian chimhrinnak le cawnpiaknak kha ka nunnak ah zeitin dah ka hman lai timi hi na hngalh lai. Bible cawnpiaknak hngalh le fian hi nunnak a hlawhtlinter tawh pakhat a si. 2 Timothy 3:16-17 nih a chimmi cu, “Cathiang hi a dihlak in Pathian thawchuahhnawhnak in pekmi a si i, cawnpiaknak ca ah siseh, sualphawtnak ca ah siseh, remhnak ca ah siseh, dingfelte in chimhrinnak ca ah siseh a ṭhahnemmi a si. Cucu Pathian mi kha mitling a si khawh nakhnga le rian ṭha kip ṭuannak ca ah tlingte in thuamh a si nakhnga ding ah a si,” a ti.\nKhrihfabu nih a tuah awk a pathumnak cu pumh nun ngeih hi a si. Pumhnak tuah hi Pathian cung ah kan i lawmhnak langhternak le thang`hatnak peknak ca ah a si. Pathian nih a kan dawt. Pathian nih a kan khamh. Pathian nih kan duh-herhmi vialte a kan pek dih. Pathian nih a kan hruai i, lam a kan hmuhsak. Zeiruang ah kan lawmh khawh lai lo? Pathian cu a thiangmi a si, a dingmi a si, dawtnak ngeimi a si, velngeihnak a ngeimi a si, zaangfahnak in a khatmi a si. Biathlam 4:11 nih a chimmi cu, “Kan Bawipa le kan Pathian, Nangmah cu sunparnak le upatnak le lianngannak kha hmuh awk ah aa tlakmi na si. Zei ca ah tiah zeizong vialte kha nangmah nih na ser hna i Nangmah duhnak bang in annih cu ser an si i nunnak an ngei,” tiah a ti.\n3. Ni fatin in Pathian he caan ngei `i lengmang.\nPathian kong ruahnak caan hi ni khat ah voikhat lengmang cu ngei kho ding in caan i chiah lengmang. Cheukhat nih cun hi caan hi “a daimi caan” an ti. A dang nih cun “pumpek caan” an ti, zei ca ah tiah hi caan hi Pathian sin ah kan i pumpek caan a si. Cheukhat cu zingkaa ah “pumpek caan” an hmang deuh tawn. Cheukhat cu zanlei ah an hmang tawn. Asinain zingkaa caan, zanlei caan ti a um lo. A biapimi cu Pathian he caan hmaan tein hman hi a si. Pathian he caan hman`i timi cu zei dah an si?\n(a) Thlacamnak: Thlacam timi cu Pathian sin ah biachim khi a si. Kan herhmi le kan harsatnak Pathian sin ah chim khi a si. Pathan hi fimnak le lam hmuhsaknak dik hi kan hal peng ding a si. Kan herhmi hi Pathian nih a kan pek nakhnga hal lengmang ding a si. Zeitluk in dah Pathian hi kan dawt timi hi kan chim lengmang ding a si. Kan ca ah a tuahsermi vialte hi kan lawmh awk a si. Hihi thlacam timi cu a si ko.\n(b) Bible Rel: Biakinn lawng ah Bible hi theih lo in, kanmah tein Bible hi kan rel lengmang ding a si. Khrihfa nunnak ah hlawhtling tein nun kan duh ahcun, Bible nih tling tein cawnpiaknak a ngei dih. Kan nunnak ah zei lam dah ka zulh lai timi kong ah biakhiah kan i herh tuk tawn hna, Bible nih nunnak i biakhiahnak tiang in lam a kan hmuhsak. Bible nih Pathian duhnak zei dah a si timi fiang tein a chim, midang sin ah umtu `hutdirning kong, pehtlaihnak kong, cun thlarau lei in `hannak kong zong a ngeih dih. Bible hi kan ca ah Pathian bia a si. Bible hi Pathian lung kan ton khawhnak ding ah lam hmuhsaktu a si i Bible hi kan lungchung saduhthah a tlintertu zong a si.\n4. Thlarau leiin thazaang an pe khotu he pehtlaihnak tuah ding.\n1 Korin 15:33 nih a chimmi cu, “Aho hmanh i hlenter hna hlah u. ‘Hawi `halo nih ziaza `ha a hrawh.’” Bible nih mi`halo he hawikomhnak ngeih hi a duh lo i ralrinnak kong tampi a chim. Sualnak a tuah lengmangmi hna he caan kan hman lengmang ahcun, kanmah zong sualnak kan tuah ve lai. Kan pawngkam ah a ummi hna ziaza nih kan ziaza zong cirik a kaiter khawh. Hi ruang ah hin pei Pathian a duhmi hna hi hawikomhnak ngeih hi a herh tuknak a si cu.\nNa Khirhfabu ah hawikom a `hami kawl hna. Anmah nih an i bawmh lai, thazaang an i pek lai (Hebrews 3:13; 10:24). Na cawlcanghnak a si ah, Pathian he naa pehtlaihnak a si ah, dai tein caan na hmannak a si ah, na hawi kha chim law, daithlang in na um sual nakhnga lo in theihter lengmang seh. Cu bantuk cun nangmah zong nih tuahpiak ve. Cun na hawile zong nih Pathian he naa pehtlaihnak kha hnahnawhnak tuahter hna hlah, nangmah zong nih hnahnawhnak tuahpiak ve hna hlah. Jesuh Khrih nih na nunnak an thlenmi kha na hawile nih hmu peng hna seh.\n5. Tipil Ing\nTipil innak kong hi mi tampi nih an theihpalh lengmang. “Tipil” timi biafang a sullam cu “a chunglei ah va pil” ti a si. Tipil in a sullam cu Bible phunglam tein zumhnak thar ka ngei cang ti mipi sin ah/theih in i phuannak a si. Cu pin ah Jesuh Khrih ka zulh cang lai tiah pumpeknak hmelchunhnak a si. Tipil kan in tikah khin ti chunglei ah kan pil i thawhter kan si `han, khi nih khin a langhtermi cu Jesuh Khrih thihnak ah ka thi ve i ka tho `han ve tinak a langhter (Romans 6:3-4).\nCun Tipil kan inmi hi a kan khamhtu a si lo. Tipil kan innak nih kan sualnak a thianter fawn lo. Tipil innak cu toidor nunnak kan ngeihnak step pakhat a si, Jesuh Khrih lawnglawng hi khamhnak a kan petu a si tiah kan zumhnak kan phuannak a si. Tipil innak hi a biapi tuk, zei ca ah tiah toidornak nun step pakhatnak a si, zapi sin ah Jesuh Khrih kan zumhnak kan langhternak a si. Tipil in na duh ahcun na Pastor kha `ha tein na chimh hmasa lai.


Surbung Vanlawng Ttumnak: By Siang Kung Tz - Tihring\nSurbung Vanlawng Ttumnak: By Siang Kung Tz\nSurbung Vanlawng Ṭumnak hi Falam Township, Chin State chungah sermi vanlawng ngan deuh ṭum khawhnak caah, a hmasabik an sermi asi tiin kan chimko lai. Nan theihcio btk.in, Chin astate chungah Myone pakua a um i, Myone pakhat le pakhat fawitein i tlawn khawhnak lamṭha zong kan ngeikho rihlo. Lamṭha cu chimlo, Myanmar ramchung State vialte lakah azeilei pohin asi afaakbik le aṭhangcholobik State tizongin chim kan sifawn rih.\nKan fing, kan tlang le leicung, leitang thilchuak nih Chinmi hna hi ankan dirkamh/bomhlo ruangah hi btk. dirhmun i kan dirnak hi asiko lai. Fur caan lebang ahcun, tilian le vawlei min atamtuk caah Myone pakhat le pakhat duhningin kan i tlawngkai kholo. Cupinah, Kawlram chung State dang hna he ṭhaṭhi in i peh- tlaih khawh zong asi fawnlo.\nCulawng asi rihlo, ramchung State dang i aummi, Chinmi le ramleeng i aummi Chinmi hna nih Chinram chungah luh anduh tik ah, an khualtlawnnak lam he aa tlaimi ah harnak tampi antong tawn. Ka van pehduh rihmi cu, Dollar tampi dihin vawlei hmun dang² ah khual atlawng tawnmi, Tourists pawl kong he aa tlaimiah asi.\nChanthar ram tampi hna nih hibantuk Tourist pawl tangka zei mawzat laakkhawh hi an i zuam cio hna. Tourism Industry hi an GDP (Gross Domestic Product) a santer khotu pakhatah ahmangmi ram zong tampi an um cang. Kha btk.tiang ruah khawhnak lungthin kan ngeihding zong asicang tiin ka ruah.\nAmuisam minung lung (heart) he aa lomi, “Rih” tidil (lake) hi Rihkhawdar, Falam Peng, Chin State ah aum i, Myanmar ram chung in siseh, ramdang in siseh, mi tampi nih hmuh anduh ciomi tidil asi. Rih tidil he i hlatlote i a ummi ; Nat Ma Tlang National Park tehna, Hringlang Tlang le Buannel hmun tehna hi Chin State le akiangkam ram hna nih pal anduh ngai² mi hmun zong ansi rih.\nChimlo khawhlo asimi cu, Chinmi cheuthum cheuhnih renglo cu Krifa kan si btk.in, biak nak leiah vawleicung hmun dang² Krifa ram hna he naihtein rian ṭuanṭinak ngeih asi zungzal. I tlawn, i kai i, conference, meeting tbk. i hmuhtonnak atu le atu ngeih lengmang asi.\nHmailei zong ah hibantuk i hmuhton buin khua-khaan lairelṭinak ngeihchin peng ding kan sirih lai. Chimlomi tampi aum rih nain, asau sual lai. Cu caahcun, Chin State nih zeitik caan pohah caan dihlotein vanlawng ngandeuh ṭum khawh nak Airport (vanlawng bual) ngeih hi kan herh khunnak cu asi.\nChin State cozah nih Surbung vanlawng tual lawng siloin, Tidim, Tonzang, Hakha, Thantlang, Matupi, Mindat, Paletwa peng hna ah Airport ngeih khawhnak dingah, timhlamhnak akalpi cuahmahko tiin thawngṭha tete zong theihchin lengmang asi.\nSurbung vanlawng tual he pehtlaiin, an timhlamhning report (technical report) ka theihhngalh tawkin ka van ṭial rih lai. Surbung Airport hi Surbung Tlangcung pe 6000 asannak hmunah sermi asi i, ram akauhning (area) hi 1289 acre renglodeuh asi rih.\nVanlawng ṭumnak caah adihmi tangka hi 32.36 billion Kyat (US$ 1.19 million) asi i, kum 2016 – 17 khan rianṭuan hramthok asi cang. Kum 2022 ah dih dingin timhtuahnak ngeih asi. (Project ningin chim ahcun). Mahhi Airport Project adihlak te i an ṭuandih hlan, kum 2020 September thla chungah vanlawng tliknak (runway) cu dih i, a hawnnak zong ngeih si teseh tiin NLD cozah nih timhlamhnak akalpilio asi.\nZeidang aherhmi; Terminals, Facilities & Equipment, Flight Control Systems, Runway Lights tbk. cu hnuhniang, kum 2022 dih hlanah liim dingin ruah asi. Union Fund in sermi Airport asi caah, kumkhatah 5 billion Kyat hi chuahpiak (peek) ansi lengmang lai i, atu i an tuaktaan cangmi tangka (Estimated Amount) nih adaihlo sual ahcun, 10 billion Kyat tiang chapkhawh dingin kalpi asi rih.\nZeipoh va siko seh, Surbung vanlawng ṭumnak cu Chin ram chungteah ser hmasabikmi asiko caah, Chinmi dihlak kan ta asi. Kan ta, Chinmi nih kan ngeih rihlomi Airport umchun asi caah, daw usih law, atlamtlin khawhnak tiang azohkhenh i zuam hna usih.\nCredit: Sk Tualzik\nBe the first to comment on "Surbung Vanlawng Ttumnak: By Siang Kung Tz"


Adele cu fa 1 ngeimi pa he an i duh | THE CHIN EXPRESS\nHome Minthang Adele cu fa 1 ngeimi pa he an i duh\nAdele cu fa 1 ngeimi pa he an i duh\nMirang hlasa minthang Adele cu a va he an i tthen hnu in Mirang rapper le MC simi Skepta he an i duh tiin thawngpang a leng.\nAdele (kum 31) cu naite ahkhan London khuapi ah Skepta kum 37 a tlin chuahni camtuak a lawmhpi.\n“Adele le Skepta cu an chungkhar he an i tthen veve hnu in khat le khat an i umpi kho ngai. An pahnih kar lak ah pehtlaihnak cu a um hrimhrim. An um tti caan a tam tuk,” tiah anmah he neihnam simi nih a chim.\nSimon Konecki le Adele\n“Adele nih ca a ka kuat zungzal. Ka thawngpang a ka hal i thil sining zong a ka chimh lengmang,” tiah Skepta nih 2016 ahkhan ES magazine ah a rak chim bal.\nAdele zong nih mah kum ahkhan Instagram ah Skepta hmanthlak a tar i heart emoji a telh chih.\nSkepta nungak hlun Naomi Campbell\nSkepta cu supermodel Naomi Campbell he ni kum ahkhan an rak piat, fa nute River an ngeih.\nAdele zong a va Simon Konecki he 2011 ah an rak i um i 2016, April ah an i tthen. Fapa 1 an ngeih i tu thla ahkhan a fapa cu kum 7 a tling. – The Sun


Na Thilrit Thum - A VEL IN KHAMH KAN SI\nStrip Off Your Weight\nPathian nih amah sunparnak kan pek I midang caah a nungmi kan si khawh nakhnga caah cawlcangh a kan dawntu thil poahpoah in luatter a kan duh. Hebru 12:1ff cacaang nih a kan temtawntu thil poahpoah hlawnh dingah theihternak a kan pek. Tlikzuam aa timmi nih angki lum chahpi an I hruk bal lo. Setbing cit zuam ding (Bicyclist) nih a zangbikmi cycle cit an duh. Tlangsang kaimi hna nih thilpuan chahchah an I ken bal lo. Teinak hmuhnak caah an caah thilrit a si mi poahpoah kal tak asi.\nNunnak Duhdim (Johan 10:10) co nak ding caah a kan dawnkhantu thil vialte hlawnh dingah Paul nih Hebru chungah a kan cawnpiak: a hleice in nitin kan tuahmi Sualnak Chungin luatter a kan duh. Dawntu thilhi, nitin kan nunning zong asi kho (Habits), thil pa khatkhat nih Lem/Suai (Addiction), Thinlung rawl tha lo Ei, a palhmi le thatlonak kong rumro a ruatmi ruahnak zongnih a kan suai theu; setan hlennak asimi, sual phuhrunnak, ningzahnak, thinphannak, thintawinak, ka himlo timi ruahnak ngeihnak tbk… Hi thilrit pawl nih hin, kan nunnak lam hna an hnawh, thlarau thannak a kan donh lawng siloin, midang he kan I pehtlaihnak, kanmah le kanmah kan I zohkhenhnak le Pathian he kan I pehtlaihnak hi a hrawh khawh.\nPathian nih hi thilrit vialte hi kanmah tein thlauter a kan duh lo: An ti kho lai lo ti a theih! Afapa Jesuh zoh in kan chungah a nungmi a thlarau thawnnak in nung hna seh ti a kan duh. Hitihin Nunnak tlikzuamnak ah teitu kan si nak ding le a kan temtawntu kan Sualnak chung in kan luat khawhnak ding lam cu a si. Khrih kan zoh tikah, a Thlarau thawnnak nih lam a kan hruai tawn I thawnnak a kan pek; lungrawhnak nih a kan tlunh kho ti lo tikah kan nun a Thar than tawn. Jesuh he cun kan si khawh ding nak sangdeuh kan phan kho.\nThinlung, pum le Thlarau ah kan dam deuhdeuh poah ah, midang nunnak ah thannak a pe kho tu dirhmun ah kan kai deuhdeuh ve. Dawtnak le vel a herhmi hna sinah Dawtnak kan pek khawh hna nak ding caah Thinglung thlarau le pumsa ah kan dam a herh. A thawngmi Pathian dawtnak thawnnak a herhmi hna nih an nunah cu Pathian thawnnak cu an co khawh nak ding caah kan dam a herh. Kan thilrit kan hlawnh a herh. (Kan pum cung Thau hrimhrim kan hlawnh a herh, rian tuannak ah kan thawn khawh nakhnga! Catial tu zong hi a thau ngaingai ve!)\nBawipa nih thawng taktak in hman an duh. A ho na si kha a biapi lo, Bawipa nih an hman khawh ko. A sunparnak riantuannak le, midang riantuan piak khawhnak ding caah an dawntu na thilrit vialte zong a hngal dihtu Pathian asi. Pathian nih nganpi in hmanmi si khawh dingah a mah he a thami pehtlaihnak ngeih a duh taktak mi na si ahcun, Na khup I bil, na thinlung ong law toidor nun he Pathian sinah, “Pathian, ka Bawipa, zeithilrit ka phurhmi dah hlawnhter na ka duh,” tiah thlacam. Pathian hmaiah a thlarau nun a zaangmi si na duh taktak ahcun, Pathian nih lam an hmuhsak lawng siloin, Jesuh Khrih nih, na thilrit vialte an thial piak lai.\nHi tlukin vanrang zat in a tammi tehte bu nih khan kannih cu an kan kulh. Cucaah cun lam a kan dawntu thil paohpaoh le kan tlaihchan pengmi sualnak vialte kha hlaw hna u sih law kan hmai i chiahmi tlikzuamnak ah khan i zuam u sih. 2Jesuh kha fek tein i zoh chih u sih, amah cungah cun kan zumhnak cu a hramthawk in a dongh tiang a um. Hmailei lunglawmhnak aa ruahchanmi ruangah khan vailam cung i thih ningzahnak cu zeihmanh ah a rel lo i atu cu Pathian bawiṭhutdan orhlei kamah khan a hung ṭhu cang.\nBawipa nih luatnak in pe ko seh.


NUNGAK SUI CHIN TIAL: MAH BAWHNAK SAPHAW A TTAM MI USDP LE NLD – The Chinlung Post\nSeptember 9, 2020 admin Kawlram 0\nUSDP le NLD a ttanh mi nan dihlak in Uico, mah bawhnak saphaw a ttam mi tiah kan i soisel hna lo.Ramkhel Party ttanhnak kong ahcun kan pumpak ruahnak nih a phak khawh tawk tein biachim le holh rel a si ko. Tamdeuh tu in bia kan i ruah ahcun a dik mi biachahnak thar zong tuah cio khawh a si ko.\nA sinain Miphun dawtnak kong a rak chim ve lengmang mi, kum 70 chung kawl nih an kan uk cang i kan covo kan lak tthan a herh tiah a rak chim ve lengmang mi minung hna nih “An chungkhar, an unau le hawikom NLD le USDP an dir bak in , CNLD nih zeihmanh an tuah kho lai lo, Chin Party a herh lo tiah a chim mi pawl hna tu khi mah bawhnak Saphaw a ttam mi Uico tiah kan i tahchun mi hna cu a si.\nPakhat pa cu a mah tein ruah khawh mi a ngei lem lo, ramkhel kong le Chin miphun kan tuanbia zong a thei lem lo. A sinain USDP in an khua pa cuh aa tim, NLD in an chungkhat cuh an i timh ve caah, zeisat tuak lem loin, an khua pa le a chungkhat pa dirkamh nak ah CNLD a soisel chih len ve.Pakhat pa nih aa thawh ve i “CNLD, Chin MP nih cun zeitin dah NLD tluk cun Chin ram ah thanchonak cu an tuah khawh lai, a sullam hrim a um lo tiah a chim len ve.\nA sinain Ramkomh Hluttaw nih Ramkulh cio tthancho nak ah Budget rikhiah mi a ngeih dih i, a hal thiam mi, ahal kho mi paoh nih thanchonak tam deuh an tuah khawh timi kha a thei ti lo”. Cu pin ah a ruahnak cu an khua thanchonak lawng kha asi. Khua politics in ca a tial. Thanchonak pin ah mah tein khuakhan Lairelnak kan ngeih a herh ve cang timi kha a ruat lo.\nPakhat pa cu “Nan khua hlei a ttha lo tuk, Cozah nih pei an i daihthlanh hna i, keimah MP ka tlin ahcun kan rem piak hna lai” tiah Vote a kawl ve. Kawl nih sifak cikcek in an kan tuah hnu ah thanchonak rian, Phaisa hmang in Chin miphun cihmih an kan timh timi kha a lung hrim ah a umlo. Cu pin ah thanchonak bia in vote a kawl i Kawl Policy kha thawnter a timh chin ve. Credit: Sui Chin Tial


Coronavirus zawtnak in a thi mi, Sibawi Thomos Harvey 57 a thi hlan teah a nupi sin ah bia a chim mi, celh ding si lo ee!!!\nA thihlan ah a nupi sin ah bia chim mi cu zaangfah bak si ko ee,Minung zeihman kan si lo ning le kan mawh nawlh in zeihman kan tuah kho lo ning. Coronavirus nih minung a kan hrem ning hi cu celh ding bak si ti lo e, zumtu hna fakpi in Pathian sin ah thla kan cam a her tak tak lio ah, minung lei cun teikhawh a si hrim lai lo, atu tiang sii a um lo caah a dam mi zong an zawt than lengmang ti a si. Kan tuah khawh mi cu Pathian sin ah thlacam long si ko\nMa NHS Medic Thomas Harvey 57 hi zaangfah a si tuk hrinhrang. Goodmayes Hospital, East London ah kum 20 leng rian a rak ttuan cang mi a si. Covid-19 zawtnak a ngei mi pawl a zohkhennak ah amah zong mah zawtnak nih a chonh ve cang.\nAnupi le afapa kum 7 zong nih mah zawtnak hi an chonh sual ve lai ti a ttih tuk ruangah Self isolation in a um. Mah Paramadics nih a thi hlan te ah a umnak innka cu a hun khawh hram i, a thih cawlh, a thi hlan teah a nupi sin ah bia a chim mi cu, zeihman ka si ti lo mask tiang hman ka ngei lo tiin a chim\nThomas hi NHS Medics 5 thinak a si cang i, Sibawi dang 4 hna cu ama hlan ah mah coronavirus zawtnak ruangah an rak thi cang. North East London NHS foundation Trust Chief Executive Professor Oliver Shanley nih a chim ning ah cun, Mah bantuk in kan unau hna nih an kan thi tak lengmang mi cu a poi tuk hrinhrang. Thomas hi mi caah a pe ngai mi, kan rian ttuannak ah zum awktlak ngai in rian a ttuantawn mi a si” tiin\nBe the first to comment on "Coronavirus zawtnak in a thi mi, Sibawi Thomos Harvey 57 a thi hlan teah a nupi sin ah bia a chim mi, celh ding si lo ee!!!"


2Chanrelnak 11 (2 Chronicles 11)\n1Rehoboam cu Jerusalem ah a rat tikah, Judah le Benjamin innchungkhar chung khan ralkap thim ciammammi sang riat kha. Rehoboam pennak lak ṭhan awk ca i Israel mi doh awkah khan a pumh hna. 2Sihmanhsehlaw Pathian mi Shemaiah sinah khan Bawipa bia a ra i, 3“Judah siangpahrang Rehoboam, Solomon fapa le Judah le Benjamin ram chung i a ummi Israel mi vialte sinah khan, 4‘Hi bangin Bawipa nih, Nan hung kal awk a si lai lo i nan unau Israel mi cu a doh zong nan hung do hna lai lo. Hi thil cu keimah sinin a rami a si caah nan inn cio ah kir dih u, a ti,’ tiah va chim,” tiah a ti. Cucaah Bawipa bia cu an ngaih i an kir i Jeroboam cu an doh lo.\n5Rehoboam cu Jerusalem ah a um i i vennak caah Judah ram chungah khua a ser hna. 6Bethlehem, Etam, Tekoa, 7Beth-zur, Soko, Adullam, 8Gath, Mareshah, Zif, 9Adoraim, Lakhish, Azekah, 10Zorah, Aijalon, le Hebron khua hna kha a ser hna, annih cu Judah le Benjamin ram chung i kulhnak a ngeimi khua an si. 11An ralhruang hna cu fek tein an ser hna i an chungah ralbawi hna le rawl khonmi hna le chiti le mitsur hang a chiah hna. 12Cun khua kip ah khan phaw le fei a chiah hna i khua fek ngaingai ah a ser hna. Cucaah Judah le Benjamin ram cu a co hna.\n13Cun Israel ram dihnak ah a ummi tlangbawi hna le Levi mi hna nih khan amah cu an umnak hmun kip khan an fuh cio. 14Levi mi hna nih an i hrawmmi ram hna le an thilri kha an kaltak hna, zeicahtiah Jeroboam le a fapale hna nih khan Bawipa tlangbawi rian an ṭuannak khan an dawi hna i 15a sermi khuahrum bo hna le mehehtum hna ca le cawfa hna caah khan amah a fapale hna kha tlangbawi ah a ser hna. *11:15: 1Sia 12:31 16Cun Bawipa, Israel Pathian kha kawl awkah a lung in aa seh chihmi hna nih cun, Bawipa, an pupa hna Pathian sin i raithawi awkah khan Israel phun vialte chungin annih cu an zulh hna. 17Judah pennak cu an fehter i Solomon fapa Rehoboam cu kum thum chung an himter, zeicahtiah annih nih kum thum chung cu David le Solomon lam kha an zulh.\n18Rehoboam nih Mahalath kha nupi ah a ṭhit, amah cu David fapa Jerimoth le Jesse fapa Eliab i fanu Abihail i an fanu a si; 19cun fapa a hrinpiak hna: Jeush, Shemariah le Zaham an si. 20Amah hnuah cun Absalom fanu Maakah kha a ṭhit i Abijah, Attai, Ziza le Shelomith a hrin hna. 21Rehoboam nih Absalom fanu Maakah cu a nupi dang hna le a nuchun vialte hna lakah a dawt bik (nupi hleiriat le nuchun sawm ruk a ngei i fapa kul le pariat le fanu sawm ruk a ngeih hna); 22Rehoboam nih Maakah fapa Abijah cu siangpahrang i ser awkah a timh caah, a unau hna lak i amah changtu dingah a ser. 23Fim tein khua a khan i Judah le Benjamin ram chung i a ummi kulhnak a ngeimi khua ah khan a fapale hna cu a ṭhenṭhek dih hna; cun tirawl tlamtling tein a pek hna i nupi tampi a ṭhitpiak cio hna.


WHO Team Pawl Cu Nihin Ah Wuhan Institute Of Virology Ah Lut In Research Tuahnak An Ngei kho – Onlinenungak\nWHO Team Pawl Cu Nihin Ah Wuhan Institute Of Virology Ah Lut In Research Tuahnak An Ngei kho\nWuhan Khuapi ah Virus Danhkhuaikhan cu WHO nih Hlathlainak an Tuah\nCovid-19 a hrama thoknak tiah an ruah bik mi taluk ram Wuhan khuapi ah a ital le sitak lo cu a tu lawng ah WhO nih hlathlainak an tuah cuahmah lio a si tiah theih a si. Virus in a thi mi operation an tuah nak khan chung zong ah an check i hlathlainak an ngeih dih tiah an chim.\ncovid-19 a karhnak a hrampi hngalh khawh ding ah cun sii lei a thiamsang scientist cheukhat pawl nih Wuhan virus thoknak cu va panh ah si tik ah security cianh taktak in an tuah piak hna. Hi Scientist pawl he ton biaruah khawhnak ding ha nazi 3 chung bak te kan hngah hna i, an vun chuah bak ah zei bia hmanh an chim duh lo tiah thawngla pakhat nih cun a chim.\nWuhan virus testnak ah hin 2003 lio i a rak chuak mi လင်းနို့ in i chawh mi SARS timi fak ngaiin thawchuahnak lam a phit tu i chawnh khawh mi zawtnak a rak chuah lio i thawngpang an khomh suat nak Ddanhkhuaikhan a um.\nRam 10 nih saram thlawmhnak, rungrul, rawl eidin sualnak rarinnak, chawnhkhawhmi zawtnak ti bantuk fimthiamnak a tel nak WHO pawl cu quarentine zerh2 an um hnu ah a tu hi sizung pawl le dawr pawl ah chek le hlathlainak an ngeihchuahmah lio a si tiah theih a si.\nVirus a karhnak thawngpang kong zong sau pi le ralrin taktak in a tuahtu taluk nawlngei pawl he a thla bak in ceihhmainak an ngeih hnu ah a tu bantuk in chek hlatnak an tuah khawh hi a si.\nScientist pawl nih an chimnak ah cun ramlak saram hrang pawl sullam ngei lo tlaihnak in i chawnh mi zawtnak a si tiah an si nain, bia hman a si le si lo an confirm duh tak lo.\nsinain an mah taluk pawl nih an chim ve than mi cu ramleng in an ramchung an rak kuat mi rilichuak sale nga pawl sin in i chawnh mi zawtnak a si tiah an ti ve caah, scientist pawl nih a si kho lo mi a si tiah an al ve hna.\nWuhan ah 2019 in covid 19 virus hi hmuh hramthok a si hnu ah minung tan 11 leng an umnak khuapi cu nawlngeitu hna nih ni 76 chung lockdown an tuah hna. Minung tan 1,400 leng cu taluk ah covid 19 i chawnh nak in 89000 leng le athi mi 4,600 leng an um tiah thawng la pawl nih cun an chim.


Pu Ram Zel Inn Satu Kawlpawl Nam In An I Sawh: Pahnih Sii-inn An Phan\nSalai Elvis | 2017 October 8| October 6 zan suimilam 10:30 hrawng ah Thantlang khuachung Market sang ah Pu Ram Zel inn sami Kawlpa Way Lin nih a riantuan hawi minung pahnih nam in a sawh hna caah sii-inn an phan tiah thawng kan theih.\nHi kong he pehtlai in nam sawh a tongmi Min Min Luin (kum 27 an lubik) pa nih, “riantuan kan dih zanlei fatin ti awk in keimah le ka hawipa Win Min Tun (kum 25) tiin kan umnak ah biaruah pah in zuu kan ding tawn. Kan din dih in kan it ko, mah zan zong zuu kan ding pah rih. Nam in a kan sawhtu pa Way Lin nih an kan rem pah lo caah a holh a vun tam. Ka-hin zuu ding hlah u, voidang zong ah rak i ken ti hlah u tiah a kan ti i Win Min Tun he bia an i el tlawmpal ah nam in a paw, a kut orh lei le kehlei ah hmun khat veve in a tuk. Keimah zong an hruaitu lutlai pakhat ka si nak in ka thinhun ve caah ka then hna i kei zong ka liang ah a ka tuk ve. A ruang cu bia i elnak le i hmuhthiam lo nak ruang ah hi thil kan ton hi a si” tiah an haotu Min Min Luin nih TCP ah a chim.\nZan suimilam 11:30 hrawngah palek an rak phan i nam in a sawhtu hna Way Lin (kum 35 hrawng) cu mah zan lila ah a zam. Riantuati khat hmunkhat ah a itmi an si hna, zuu a din kan hmu bal lo. Amah cu Pathein peng, Pye Myo ah khua a sami a si tiah riantuanti hawi hna nih an chim.\nNam sawh a tongtu Min Min Luin le Win Min Tun cu Yangon ramthen Tann-hlin myo in a ra mi an si tiah theih a si.\n“Minung pahnih a hliam hna caah Way Lin cu mithah lainawn timhnak upadi 326 le 324 ning in tazacuai a si. Upadi 326 hi thong kumhra si lo ah tangka in a pek khawh ti ah aa tial. Hi pa zong hi an umnak khua le a chung le pehtlaih le hlathlai kan i zuam lio pi a si. Cun khuadang um palek tuanvo ngeitu hna sin zongah thawng kan thanh dih cang hna. A si khawh chungin hi pa hmuhkhawhnak dingah tuanvo kan lak lio a si ko” tiah Thantlang palek bawi U Kyaw Naing Oo nih TCP ah a chim.\nMin Min Luin le Win Min Tun cu Thantlang sii-inn ah an um lio a si. Win Min Tun hi a zual deuh caah Hakha sii-inn ah an lanhpi lai tiah theih a si. +++


Hlanlio Hlasakthiam ZA ZI le Muidawh Van Hlei Sung nih an sak mi Mi Nunnem Te,An thiam veve (+Video ) – FIAKFAIROCK\nHlanlio Hlasakthiam ZA ZI le Muidawh Van Hlei Sung nih an sak mi Mi Nunnem Te,An thiam veve (+Video )\nUar an um kho ve taktak hna. Hlanlio Hlasakthiam ZA ZI le Muidawh Van Hlei Sung nih an sak mi Mi Nunnem Te – Lung a leng tuk e – An thiam veve (2 Videos )\nA ho Aww nih dah na lung an len ter deuh ??\nHlasak thiam timi cu hla an sak tik ah mipi kha nau tlim in a tlim tawn hna. Cu silo i tawng te au i au, a ngai tu zong nih sa dih zawkzawk seh ti rumro rak duh, kha bantuk pawl cu hlasak thiam siloin hlasakthiam lo an si.\nA tu kan van chiah mi hna hi van ngai tuah hna na lung a leng ve tuk theo lai. An hlasak ning hi lung a len tuk ah hin zeiti um awk hngalh a si bak loh. A tlangpi in a hlanlio hla hi tuchan mino hna nih an sak than tik ah lung an len ter kho tuk lem loh. Asinain tutan Van Hlei Sung nih hin cun a hlan lio i an sak nak hmanh khan maw kan lung hi an kan len ter deuh aw ti ruah nak hna a um ngaingai.\nVan Hlei Sung a sakmi ngeih ah hin lung a leng tuk hringhran. Za Zi nih a sak mi van ngeih ah hin lung a leng tuk chinchin hoi. A ho nih hin dah kan lung an kan len ter deuh ti thim awk a tha loh. Van ngai ve hna.


Hrang Ṭhio A Ruh Cu A Chungkhar Nih An Ṭhial nak kong lam a ruang – Chintanbo\nInnsein kahdohnak ah No. 1,Chin Battalion Commander a uktu Lieutenant Colonel Hrang Ṭhio a ruh cu, nihin May 21 ah Falam Khua Zalai sang ah a chungkhar nih an ṭhial. An vuinak thlan cu a rawh dih cang caah a ruh an ṭhialnak a si, tiah theih a si.\nLieutenant Colonel Hrang Ṭhio cu 1949 August 8 ah Innsein kahdohnak a tei in Hmawbi peng lei tiang Karen ral a rak tuk. Hmawbi peng Hlapada an camp pawng ah Karen ralkap nih a tanpawr ah an kah i Yangon, Mingladone ralkap sii-inn ah an chiah nain a dam khawh lo caah a nunnak a rak liam.\nPrime Minister U Nu nih le Cozah upa hna nih cozah thlanmual ah vui an timh ko nain, a chungkhar nih an rak duh lo caah Yangon in Kalaymyo tiang Vanlawng in a ruak cu an phurh i, amah chuahkhehnak Laizo ah an rak vui.\nLieutenant Colonel Hrang Ṭhio cu Chin ralkap paral ṭha le ral tei pengmi a si. A ruak cu Ne Win hmanh nih upatnak a rak pekmi(Salute) a si.Crd: The chin post\nThawng dang, Kan mipi tampi an thi an tuar, cang i Min Aung Hlaing tangah rian tuan mi Kachin mipi hna i ralring cang uh. Ralkap tangah rian a tuan mi vialte hna, nan rian nan chuahtak lo a si ahcun kan i timh ning bantuk in kan cawlcang cang lai.\nRalkap tangah zeibantuk rian poh a tuan mi cu June ni 30 hlan ah nan i ngol rih lai. Nan i ngol lo a si ahcun Kachin ram hi chuahtak uh, nan chuahtak lo a si ahcun anmah caah ttih a nung cang lai. Zei bantuk harsatnak nan ton zongah nan kong ah tuan vo kan la lai lo tiah an thanh.\nSAC ralhrang nih an thanh ve mi cu an kuttang ah riantuan mi vialte hi kan in veng kho hna lai lo, Nan mah tein nan himnak cu tha tein i run veng uh, nan caah himnak kan in tyuah piak kho hna lai lo. Nanmah tein tha tein nan i veng a hau lai tiah an thanh ve.\nA tutan ah KIA nih an thanh mi hi a donghnak bik Min Aung Hlaing tangah riantuan ti hlah uh ti khi a si ko. Nan tuan peng ko a si ahcun kan bia bang in kan in thah cang hna lai i nang kong hi ceih loin kan um lai ti khi a si ko.Security nanmah tein nan i kawl tiah ralhrang nih an ti fawn hna tikah an mipi cizah riantuan pawl cu an lo bak cang.


China nih Australia cu fakpi in dan a tat hnuah Australia nih a leh ve cang. China ruangah vawlei cung ramkip abui dih cang\nChina kong ttial ah cun buainak a si lai ti cu ka mit, ka hnar ti kan nghal bantuk in China le buianak hi cu kan hngal ve lai tiah ka zum. China nih vawlei cung ramkip a buai ter ning hi cu ka in chim khawh zong khi si ti lo. Mah bantuk in buainak le harnak a tlungter buin mi ram cu fakpi in a tler i dan a tat lengmang mi hi ruah ah cun celh ding a si hrim lo\nCovid ruangah China nih Australia lakah Barley 80% tariff a kaiter ruangah Australia cu a lung a dam khoh hrim lo. US nih Covid-19 international Investigation tuah ding in fakpi in a nawlh. Australia nih USA cu kan dirpi ti kan chim mi si ko. European Union zong nih Draft resolution an ap cang, natein zia keimah nih ram chung lawng ah Beijing nih dantatnak a tuah tiah Australia nih a ti mi cu, China Embassy, Australia nih cun EU draft resolution, Covid-19 international investigation ding mi le Australia nih investigation tuah a duh ning a khat lo ti in Australia cu a nihsawh\nBeijing nih Australian Barley export ah 80% an kaiter ruangah Australia nih Word Trade Organization ah China kong cei ding in tim tuahnak an ngei. “Australia have reserves the right’ to argue” ti cu an dirpi mi a si. The World Health Organisation nih International investigation kan tuah lai tiah an chim hnuah China nih Australia cu fakpi in a phomh i, mah bantuk in WHO nih hlethlainak kan tuah lai tiah a chim ruangah Australia nih minthat nak coh a tim ah cun nihchuak ngai mi a si lai tiah a chim. Credit- Esther (Source-RTK)\nBe the first to comment on "China nih Australia cu fakpi in dan a tat hnuah Australia nih a leh ve cang. China ruangah vawlei cung ramkip abui dih cang"


A linsami biahalnak: Zophei ah ralkap sakhan um ti lo caah CDF-Zophei um herh ti maw? | The Chin Express\nCDF-Zophei cu Zophei chung lawng ah kan cawlcang lo\nMindat le Matupi kar zongah ral kan do\nCNA le CDF dang pawl he kan i bawm peng\nRal umnak paoh ah kan si khawh tawk in kan kal peng\nCJDC zongah CDF-Zophei ralkap 30 kan kal\nRal doh lawng si loin Zophei tlang ah cozah um ti lo caah mipi caah a herhmi fimcawnnak le ngandamnak zong kan tuah\nZophei tlang ah ralhrang Myanmar ralkap sakhan pakhat te a um i cucu Vuangtu khua ah a um. Nain, CDF-Zophei an ṭih tuk hna i an zaam dih caah sakhan cu CDF-Zophei nih a lak i a duah viar cang. Zophei tlang ah ralhrang sakhan um ti lo ahcun CDF-Zophei um herh ti maw?\nMah biahalnak cu anmah CDF-Zophei hruaitu James nih fiang tukin a leh.\n“Zophei ah ralkap sakhan um ti lo nain, CDF-Zophei hi ral a umnak paoh ah kan si khawh tawk in kan kal i CDF dang pawl kan bawmh peng hna.\n“Vuangtu ralkap sakhan um lio zongah, CDF-Zophei cu Hakha le Thantlang kar ah CDF dang he i bawm in ral kan do.\n“Vuangtu ralkap sakhan cu 2021 September 30 ah ralkap nih an zaamtak i CDF-Zophei nih kan lak.\n“Mah hnu zongah, Zophei lawng si loin Mindat le Matupi kar kahdohnak ah CDF-Zophei ralkap pawl kan i thawh ve i CDF dang pawl kan va bawmh ve hna. Cun;\nCDF-Zotung, tbk CDF dang pawl he thawngpang lei in siseh, hriamnam le ralkap lei zongin kan i bawm peng. Kan si khawh tawk in ral umnak paoh ah kan kal peng.\n“CDF-Zophei cu tinṭan a kan petu CNA/F he zong ṭha tein pehtlaihnak kan ngei. Chinland Joint Defense Force (CJDC) zongah chungtel kan si i CJDC nih khua a khan ning paoh in rian kan ṭuan chih fawn.\n“Atu zong hi CJDC ah CDF-Zophei ralkap 30 hrawng kan thlah hna.\n“CDF-Zophei hi CNA sinah tinṭan kai kan i thokka ahcun 300 hrawng lawng kan si nain atu cun 1,300 leng kan si cang.\n“Ralkap uknak kan duh lo i ralkap cozah kan cohlan lo caah cozah kan ngei ti lo. Mipi caah a herhmi ngandamnak, fimcawnnak, tbk vialte cozah lei in zeihmanh a rat ti lo caah kanmah tein i hruai le zohkhenh kan hau cang.\n“Cucaah, CDF-Zophei nihhin ral doh lawng si loin;\nMipi Ukhruainak Department (Zophei tlang khua 22)\nFimcawnnak/Sianginn kainak (Zophei tlang khua 22)\nNgandamnak, tbk in Department 7 kan ngei i kan mipi caah a herh ningin rian tampi kan ṭuan, cucaah budget zong a dih taktak,” tiah a chim.\nCDF-Zophei cu CNF hruainak in kan cawlcang lai\nRal thawngpang: CDF-Hakha le CDF-Zophei nih Kawl Ralkap 3 an thah hna\nHmasa thawngpangCDF-Zophei nih tangka ting thong 1 leng in Zophei khua 22 ah sianginn a on\nHnu thawngpangMalaysia: UNHCR ruangah thongtla mi Laipa cu tuni ah CRC nih a chuah


UN Zung Kamah Misualpa Nih Lainu Pakhat Fir A Timh! – Chin Modern News\nUN Zung Kamah Misualpa Nih Lainu Pakhat Fir A Timh!\nSeptember 6, 2019 by chinmodernnews\nTuzing (6 September), suimilam 8:30 Am hrawngah TB sii din dingin UN zungah a kalmi Chin ralzam nu pakhat cu misualpa pakhat nih fir a timh nain Taxi mawtaw mawng pawl nih an chanhmanh.\nFir timhmi Chinnu cu TB damlonak an ngeih caah a fate he zing chiar in UN zungah sii a dingmi an si. A fate tu cu a sidinmi course a dih cang caah tuzing cu amah lawngin sidin awk ahcun a rak ra.\nChinnu cu Zo Tung miphun a si, a umnak le a min tu cu kan langhter lem lai lo. A ttah tuk le a ttih/lau tuk caah amah cu biahal awk zong a tthat lo. Theih a duhmi nihcun hal khawh si. Zung a phanh lai, Taxi pawl an dir nak pawngah misualpa nih Chinnu fir a timhnak hmun cu a si.\nMisualpa nihcun Chinnu cu hramhram in a tlaih i, thilri chuh zong tim loin a mawtaw chungah khumh a timh. Taxi mawng pawl nih Chinnu cu zing chiar in a tlun-kal an hmuh lengmangmi a si caah misualpa cu an hei hrocer len i cu karlak ahcun Chinnu cu zung chunglei panh in ttah bu he a zam kho.\nMisualpa cu a hmutu hna le Taxi mawng nihcun India miphun asiloah Malaysia ram caansau um cangmi Rohingya miphun zong a si kho tiah an ti, nain a sinak hman tak an chin kho lo. Minak nawn, mipumrua ngan le pawpuar nawnpi a si ti tiang cu an chim.\nTaxi mawng pawl nih misualpa cu bia an al len lioah cun misualpa nih thingtan saumi pakhat aa put chih, ka nupi a si tiah a lih in a leh hna nain an zumh lo caah Chinnu cu an bawmhnak hi a si.\nRalrin awk: Malaysia ram chungah ralzam dirhmun in khua a sami kan Chin mipi nih ralrinnak ah hmang cio hna usih. Kan umkal nak kipah khua hoiher buin um-kal hna usih.\nZei bantuk thil tha lo le mifir/misual kan tong lai lo tiah chim khawh a si hrim lo hih. Nu si ahcun mah pakhat lawng chawhvah zong ralrin kan hau. Chinmi cu ke in aa chawkvakmi kan si caah kan bek, phaisa bawm le phone tiangin lam kan kal tikah ralring tein bei/ken i zuam cio hna usih.\nTuthla, US Kal Dingmi An Tlawm Lai, Thawngpang Tha Lo Ngaingai!\nRev. Dr. Rual Uk Nih CCF’ Malaysia Ah Crusade A Tuah Lai


China Nih Hin Kawl Ralkap He Pehtlaihnak Arak Ngeihmi Hi Mahtluk In Maw A Rak Tthat Ko. – The Chinlung Post\nChina Nih Hin Kawl Ralkap He Pehtlaihnak Arak Ngeihmi Hi Mahtluk In Maw A Rak Tthat Ko.\nApril 7, 2021 admin Knowledge 0\nA pehtlai khomi thil; Kalaymyo ah nizan ah Tuluk aalan an khangh. Tuni zingka ah ralkap nih fak taktak in a kah thawk hna. Nai ah khan Hlaingthaya ah Tuluk sehzung mei a kang le tlawmpal ah ralkap nih fak taktak in a kah bal cang hna.Tuluk kilventu Kawl ralkap an si. A ruang cu Tuluk tangpinak um lo ahcun a kengruh a kiah lai caah Tuluk caah cun a mipi zong a thah thluahmahtu Kawl ralkap an si.\nTheih Bakdingmi Thil: CNF/A Pin Ah Kan Miphun Aiawhtu Bu An Um Tung Lo! Phunzai thiam hi teinak sisehlaw aw! Phun le zai hi san a tlai ve kohnga, remhnak a chuahpi ahcun. Sihmanhsehlaw a phunzai pengmi hna nih palhnak an i hmuh ve tawnlo mi hi a poi. Remhnak a chuahpi tunglo caah.\nHmuhning le ruahning aa dang tawn. Cu caah CNF an um awk a silo, hriam tlaih a haulo ti a ruatmi an um ahcun umphung a si ko. Kanan ram a fuhmi Judahmi lak zong ahkhan Izip chuah tak a sianglo mi an rak um ve bantuk kha a si.Sinain Kanan ram phanh duh tung, rawltam celhlo i Izip sabel ngaih pengtung kha cu aa kalhmi a si. Kha hna zainak nih thathnemnak a chuahpi lo.\nCNF/A palhnak i cinken tuk hi thluak that a si lemlo. Ram le miphun dawt bia zong a si lo. CNA nih palhnak an rak ngei tak ko. Sihmanhsehlaw a let tampi in, an thathnemnak a ngan deuh.An palhnak cu pumpak cung deuh ah an rak si, an thathnemnak cu miphun ca ah a si. A rak palhmi cu CNA ralkap pumpak an si. Nain a bu in an i palh rihlo, miphun an rawiphiar bal rihlo. Miphun caah an fek.\nAn kan vuak, kan thilri an rak kan chuh .. tibantuk kha an philh kholo (an mawhlo). Kawl ralkap hremnak, thahnak, tlaihhremnak, satil arva chuhnak, thongthlaknak …ti cawklo a chanchan in kan tong. Miphun in sersarh kan tuar.Cu cung ahcun kan holh ngamlo, a in in kan i in. Azeidah hran deuh awk a si? Huat deuh ding tu iphilh ter, philh ding tu i chinchiah peng!\nRamdang kal an thiam ve, sipuazi tuah an thiam ve. Zapi nih kan tuahmi vialte tuah le tuan an thiam ve. Ziah hi harnak hi an i thim? Cucu an palh maw? San an tlailo, an ral a chia tiah kan soi hna. Ziah cucu an tuahlo, khakha an tilo kan ti hna.\nBawmhlo le peklo in zeitindah meithal an ngeih lai? An sin luh duhlo ah zeitindah mi an tam khawh lai? Humzuallo ah zeitindah an him lai? Meithal lo in kut ro in ral cu fuh rai maw?An pumpak ah zeitluk indah an zaat? Kawl hruaitu hna le tlangcung hriamtlai dang nih an hngalh hna. Remdaihnak ton biacaihnak hmun ah a fiang. Kawlram ramkhel kong a letthal dihtu an si. Tlangcung hriamtlai dang phu hruaitu sihna sehlaw an miphun ning in an hlorh hna lai.\nAbu min in an thazaang a der. A ngaingai ahcun anmah der a silo. Kan miphun derthawm a si. A tu an sining hi kan miphun hmanthlak a si. A thawn tertu ding nih kan thawnter duh hnalo. A hodah a palh?Kan uhmi hna, kan hrannak, kan thinhunnak chim hi a za canglo maw? Bawmh lei ah imer awk a si cang lo maw? Atu a herhbik lio can hna tiang i kan phunzai peng ko ahcun zeitik ahdah an (kan) i sersiam khawh lai?\nAn i sersiam cu anmah pumpak caah a si lailo, kan miphun ca ah dawkaw a si lai. Hmaizah an ton ahcun kan miphun nih dawkaw a co ko lai cu. CNF/A pin ah kan miphun aiawhtu bu an um tunglo. Credit: M Thawng Kam\nFINGREICAT AH THISEN LE MITTHLI HE AA BUALMI RALRAM KALAY AH\nSHARE CIO UH, RALHRANG RALKAP NIH HAKHA THILTUAH AN TIMH CANG


ICRC Nih Kinma Khua Bawmhnak Pek Ding A Thulh – Buanchukcho\nJune 15 ah ralhrang nih a khua ningin mei in an khangh mi Magwe ramthen Pauk peng Kinma khua cu International Committee of Red Cross nih bawmhnak pek a timh nain Covid ruangah an thulh than tiah theih a si.\nKinma khuami hna hi an inn le lo mei nih a kangh dih hlei ah ngandamnak lei zohkhenhnak zong harsatnak tampi an tong tiah theih a si.\nKinma khua bawmhnak hi nizan August 26 ah bawmhnak pek dingin ICRC he ceih dih cang mi a si nain covid ruangah mah timhtuahnak hi ICRC nih a thulh than.Khuami hna cu inn le lo pin ah eidin zong bawmh kan herh ngai tiah khuami pakhat nih a chim.\nHi kong he pehtlaih in VOA nih ICRC cu zungah cakuat in thil si ning an hal nain, zeihmanh caa an kan let rih lo tiah VOA nih a tial.\nKinma khua a kangh nak hi thla 2 leng a si cang nain, a tutiang ramdang bawmhnak pakhat hmanh an hmuh rih lo.Atu tiang ram tangah an i dor rih, khuami hna an khua ah an um than khawhnak ding zong harsatnak tampi an ngei.\nPauk thlanglei ah a um mi Kinma le pawngkam khua in khuapi ah ngandamnak lei zoh ter dingin a kal mi hna cu ralhrang hna nih a ruang umlo in an tlaih lengmang hna ruangah ngandamnak lei ah harsatnak tampi an tong.\nSii inn ah i zoh ter dingin a kal mi ralhrang nih an tlaih mi 10 leng an si cang. A bik in Pathein – Mungyua lam ah an tlaih mi hna a si. Cheukhat cu chihkhat caah tuahmi gate ah an tlaih hna. An tlaih mi chungah Kinma khua i volunteer siibawi pa le a bawmtu pa zong an tel tiah khuami nih an chim.\nAugust 24 ah khan Pauk thlanglei khua pakhat in khuachungah sii zohter dingin a kal mi nupa lakah an pa cu ralhrang nih an tlaih i, atu tiang a chungle he an i pehtlaih kho rih lo tiah khuami nih an chim.Pauk thlanglei Kinma khua hrawng hi ralhrangbu le PDF hna an i kah lengmang nak hmun a si.\nယခင်ကမသိခဲ့ရသေးသော ခြေလေးချောင်း ပါဝေလငါးကျောက်ဖြစ်ရုပ်ကြွင်းကို အီဂျစ်တွင်တွေ့ရှိ


Chinram Caah A Tthabik Mi Electric Cu Chinram Natural Hmun, Thli, Ti Le Nika Hna In Chuah Khawh Ve Hi 1rst A Si – Chuncha News\nChinram Caah Electric Mei; National Grid timi Mahadat line a phan khawhnak khuate lei mei tuah hi alaka in nan re a thei! a timi nupa hna bia nih zeimaw Laimi tha zaang a zorter. Ruah a herh ngai fawn.\nHi kong tlawmpal ka ttial duh. Chinram caah a tthabik mi Electric cu Chinram natural hmun, thli, ti le nika hna in chuah khawh ve hi 1rst a si. Chinram in Electric chuah khawh izuam loin Mahadat line bochan hi puitling lomi ruahnak phunkhat a si tiah ka ruah.\nAruang cu tulio Hakha Mahadat line a phak caah aa nuam mi kan tam ko. Temporary a ttha ko nain kan miphun thidop tu a si te lai. Bianabia ah Hakha khualipi inn-5000 nih thlakhat mei man kan liam mi khi sing-1250 tluk a si hnga. Kumkhat ah Hakha Laimi kan tangka Sing-15000 hi Center ah a lut. Myo pakua Mahadat line kan pe dih hna sehlaw kumkhat ah sing-100000 (1000 billion) hi center ah kan pek zungzal te lai.\nCucu Kawl uktu nih an duhnak Union Mei budget ah hman a si lai. Federal State uknak hung chuak sehlaw State pawl an vawlei in a chuakmi Mei pawl hi anmah State nih ihumh a si lai i, Mahadat line a hmang mi pawl sin Mei an kan zuarh khan in a um te lai. Asiloah Center union cozah nih mei a kan zuarh ah kan tla lai.\nA tak in Mahadat line caah a dih mi phaisa cozah bawmhnak hin Chin State chungah Lemio tivapi or Adang 500MW tluk chuak khomi Electric kan tuah pi hna sehlaw Chinram cozah ngeih mi a hung si te hnga i, Chin cozah sin kumkhat phaisa sing-100000(1000billion) a lut zungzal ve te hnga. Chinram chung a hlei mi mei kha hmundang zuar khawh a si ve ding khi a si. Electric lei amah tein aa cawm keng khotu State kan si leng ah mei in Income Generation a ngeimi State kan hung si lai.\nLaimi cu Lamphok in temporary huncho tiang lawng kan hmuh khawh rih tikah tefa chan caah kan ruat lo. Chin state le miphun caah Income generation ruat loin Kawl cozah sinah budget hal peng ding le kan hruh man(Mei man) liam peng ding tiang lawng kan ruah mi hi a poi ngai mi cu a si.\nState le Reginal Division dang nih Income generation caah a phun tling in an i zuam. “Dam” hna cozah budget in an tuah. Nikhat khat ahcun anmah State/Division pawl nih an ihumh/ngeih teding pawl an si. Laimi cu nan ram in Income zei hmanh a um lo ee ti kan si chap.\nDemocracy term-2 chung kum-10 kan hun kaltak cuahmah cang. Ram ttha hna nih cozah a cawih/bawmh caan a hung dih cuahmah lai. Rampi min Leiba cham lei kap a vun panh tikah cun “Chinram caah Income Generation” (IG) sersiam manh loin caan nih liamtak kan fawi ngaingai.\n1. Mei chuahnak in IG serding\n2. Tlor/thingdang chuahnak in IG serding\n3. Mirang vawlei chuah in IG serding\n4. Vawleitang thilchuak in IG serding\n5. Tourism in IG serding\n6. Cinthlak in IG serding\n7. Zuatkhalh in IG serding\n8. Vawleicung thilchuak in IG serding\n9. Transportation in IG serding\nCredit: Khua Kam\nCENSUS 2020 Kongah Pu Zo Tum Hmung Nih Hakha Holh In Bia Achim+ Video


FAKTUK IN NUG LE CRPH A PHOMH HNA, NLD TIANGIN A THUAT CHIH HNA – The Chinlung Post\nNLD tel loin Myanmar Union kan dirh lai tiah U Myo Hein nih a chim. Kawlram ah alar ngaingai mi Miagazine pakhat Turiya Newin editor U Myo Hein nih a chimmi cu PDF mino pawl hruaitu NUG le CRHP hruaitu hna hi hruaitu sinak an tlinh lo ruangah ramdang ah an zaam dih cang hna. Ramdang ah Ralzam dirhmun in an um dih cang hna.\nCuruangah mah ralzam pawl ramdang ah nuam taktak in a ummi bia le hla vialte hna hi ngai ti hna hlah uh. Kawlralkap sin ah nan hriamnam vialte chia dih ulaw Kawlram ah NLD um tiloin Union Cozah le NUG nih a buai khawh lomi ram kan dirh cang lai tiah a chim. Kawlram politics akal cang mi ara cuahmahmi zoh tikah NLD party hna nih thaazang chuahin cawlcanghnak an tuahmi hi apoi taktak.\nKawlram mipi le ram mipi leirawitu timi kan i thah lengmang mi hi lung a faktuk. Hi bantuk cawlcanghnak nih hin cun NUG/CRPH hna nih kawlram hi an lak khawh lai zumh a si lo. NUG siseh CRPH le PDF timi pawl a rak chuahnak zong hi ahrampi cu NLD an si. Kum 2000 ah NEW YORK khuapi central park ah 88 generation student minung 30 hna nih kawlram politics ah Suu Kyi rak i langh hlah sehlaw Kawlram ah Genuine Democracy kan hmu cang lai.\nKum 1990 kawlram election zongah khan NLD party nih MP tambik rak tlai hna hlahsehlaw Gen, Saw Maung nih khan cozah kut ah a chanh ko lai. Atu kawlram thaazaang chuahnak atuahtu hna a forhfialtu hna hi kawlram ah ahohmanh an um ti lo. ramdang ah dollar an hmuh khawhnak dingah hibantuk in kawlram ah thil an tuahmi hi a si tiah U Myo Hein nih a chim.


Zeicadah Catholic pawl nih khuk pakhat bil lukunnak an tuah? | Radio Veritas Asia\nZeicadah Catholic pawl nih khuk pakhat bil lukunnak an tuah?\nHakha, Siangbawi umnak center. Siangpahrang vialte lak i Siangpahrang, kan Pathian hmai ah khukbil upat peknak(Filipi 2:10-11). Photo - RVAHakhaChin\nSolomon Siangpahrang cu Israel ram ah hnham (rumra) ngei bik le thil tikhawhnak (power) angei bik Siangpahrang pakhat a si. A hnu zultu hna lawng si lo in ramdang in a ra mi hmanh nih a hmaika an phanh tikah khukbil in upatnak an rak pek tawn. Hlanlio ah cu tuahsernak cu upat hmaizahnak le nawl ngaihnak muisam langhternak a rak si.\nSihmanhsehlaw (2Chanrelnak;6:12-13) ah kan hmuh mi cu, huham ngeitu bik a si, tiah kan ti mi Solomon Siangpahrang hmanh nih amah nih a sak cia mi Biakinn chung a lut i biakṭheng hmaiah khukbil in a lu a kun ti mi kan hmuh. Amah nih Siangpahrang vialte lakah Siang pahrang, a dong lo huham ṭhawnnak he a khatmi, a thiang a sang bik mi, Van le vawlei dih lak uktu kan bawipa Pathian hmaika ah ka phan (ka dir) ti kha a hngalh caah a si.\nChanthar nunphung ah “Khukbil a herh” ti mi zumhnak kha nihsawh kan duh cio. Mitam-uak nih tuah sernak phun hna kha chan lai nunphung a tang mi ah kan hmuh cio. Tuchan ah “huham zor-zumchuknak” a si tiin an pom mi a si. Asinain Catholic Khrihfa hna tu nihcun, Pathian cu aa thleng lo i Pathian a si pengnak kong le “Vancung, Vawlei le Vawlei tang ummi vialte nih an khuk an i bil lai i Pathian sunparnak caahcun lei vialte nih Jesuh cu Bawipa a si, an ti lai (Filipi 2:10-11) ti mi Bible caang kha an pom cio. Cucaah Catholic Khrihfa hna nih cun Bawipa hmaika i khuk i bil kha a hleikhun mi ah pom cu a si. Zeicahtiah Bawipa cu kannih upat hmaizahnak le a nawl ngaihnak kha a bik in cotlak mi a si caah a si.\nBawipa Jesuh cu Bawipa Thisa Sacrament ah a thi le sa sinak in siseh, Thlarau le Pathian sinak in siseh a um. Cucaah Catholic Khrihfa hna cu, Biakinn chung Bawipa Thisa chiah in pekchanhnak biakṭheng hmai an phan tikah orhlei khuk bil lukun in upatnak an peknak cu a si.\n(Ref: The New Catholic Answer Bible)


Category: CCC-Website - LUNGRAWN\nFrom: Lungrawn <lungrawn@yahoo.com>Subject: Re: [CCC-Alumni] Web Site KongTo: CCC-Alumni@yahoogroups.com.au\nDate: Friday, February 4, 2011, 12:34 AM\nHawile le naule hna,\nHmasa ka ttial cia bantuk khan free website pawl hi zeidah a lawh hnga ti ka tuai pah ngawt hna. "Wordpress.com" le "Blogspot.com" hi Saza Thomas chim bantuk in an i lo ko ti awk a si. "Blogspot.com" hmanh hi keimah mit ahcun aa rem deuh. Design hna fawi deuh in thlenkhawh a si. Domain cawk in ka tuaitam bal lo ca ah cawkmi ah hin feature zeitindah an pek ti ka thei lo. Atu Saza Thomas nih domain cawk in a tuahmi hi ttha deuh in vun zoh, feature pawl vun kawl siseh law design kan duhning in ttamh/thlen khawh a si ko lai ti ka zumh. Cun Third Party pawl nih Template free in an pekmi design dawh, phundang deuh pawl an um len ko. Amah Blogspot.com i an pekmi design cu a tlawmte i kan duhning a si lo sual ah cu pawl zong cu hman chunh tuah ding a si. "WordPress.com" hi ka rak tuaitam pah ve i "Blogspot.com" tluk hmanh in ka sia a rem lo ti ka chim duhnak zong a si.\nKawlram lei ah Multiply.com" hi an hman ngai an ti i cu zong cu ka tuaitam pah ve. Nain anmah an pekcia mi a design thlen khawh a si lo. Menu zong remh/chap khawh a si lo. "Freewebs.com" hi Kawlram lei in an kau khawhmi a si nain free storage space 50 MB lawng an pek i cawk lo ahcun tuaitam ding zong a phu lo. An design cu "Blogspot.com" he aa lo fawn ko. Ka chim cia bantuk in cawk bel ah zeitluk dah design thar hna an pek, feature zeitluk dah a ttha deuh ti bel cawkmi ka tuaitam bal lo ca ah ka thei kho lo.\nKa tuaitam mi vialte lakah atu "Weebly.com" hi ka duh bik ko. Website pi taktak bantuk in Menu pi pakhat tang ah sub-menu duhzat tuahkhawh a si. Cun "Pages" le "Blog" in Menu pi siseh, sub-menu si seh tuahkhawh a si. Zohchunhnak sawhsawh ah LUNGRAWN hi vun kau ulaw a Menu pi le Sub-menu pawl umtuning vun zoh ve hmanh u. Free an pekmi hmanh ah storage space limit a um lo. Upload tik bel ah size 5 MB tiang limit an tuah. Video aa chia kho lo tinak a si. Hla MP3 cu limit um lo ca ah duhzat chiahkhawh a si ko tinak. Cawk ahcun media, video, motion pictures players tling tein website chung ah chiahkhawh a si lai. A dangdang zong free ah a um lomi a um lai. Kawlram in zohkhawh a si le si lo ka thei lo. Nain kan ram democracy ram kan si ko cang ca ah hmailei caan sau hlan ah Internet access tuah a fawi te ko hnga lo maw?\nNan chim bantuk in CCC lei nih official tein Committee tiang an tuah lo hmanh ah CCC website ngeih ding biachahnak ngeih in cu biachahnak he cun a tuahtu ding ttuanvo pek le fial siseh law a ttha hnga tiah ka ruah ve. Committee tiang tuahkhawh ahcun a ttha bik ko lai. Cu bantuk in fialnak ngaingai um lo in kan tuaitam ttukttak cio mi hi a ngaingai taktak ah zeihmanhlo khi a si. Cucaah CCC lei nih tuan ah hi kong hi tuah kho hna sehlaw minung ifial colh in website tawlrel colh a hau ko cang.\nCCC zunglei nih official tein fialnak a um hnu ah tuah colh taktak khawh ding ah Kawithawng, Saza Thomas le hawidang vialte nan dihlak in kan duhmi design hmuhkhawh hnga website pawl vun tuaitam rih ko hna u. Acung i ka chimmi "Weebly.com" zong hi tamdeuh in vun ngiar tuah hmanh u. Website kan tuah taktak tikah CCC min in kan ngeihcia mi Account pawl in tuah a ttha te lai.\nCCC nan dawtnak le nan rianhnak cung ah kan ilawm hringhran. Kan biak Pathian tu nih thluachuah in pe ko hna seh!\nDam cio in,\nLawmhnak le bochannak he,\nCCC Website Kong: Thomas Bik\nFrom: Thomas Bik <thomasbik@gmail.com>\nDate: Thursday, February 3, 2011, 9:22 PM\nKawi Thawng, Kawi Bik le Saya Sui,\nNai ka rian nih a ka tei deuh i, nan ca kan let kho hna lo. Kan lak ahcun Saya Sui hi, web lei le computer lei ahcun a hngal bik a si lai.\nA tanglei "wordpress.com" hi cu "blogspot.com" he an i lo ngaingai. Kawlram cun zoh khawh an si veve lo, ka theih tiang ah (a thiammi nih cun bypass in an lut kho nain). Keimah zong nih ka tuai bal i, Saya Sui zong nih a tuai bal lai tiah ka ruah. "WordPress" kan hman ko lai ti ahcun keimah tuah cangmi he an sining cu aa lo cang hnga.\nTahchunhnak, atu www.ccchakha.net ka tuahmi khi "Blogspot.com" a si i, Domain ka cawkpiak i, blog ah ka bunhmi a si. Domain ka cawkmi hi kum khat ah USD 10 lawng a si i atu khi a kum hnihnak a si. Blogspot hman ka rak duhnak cu fawite in Update tuah khawh siseh ti saduhthah caah a si bik. Aho paoh nih thiammi le thiam a fawimi te a si caah.\nWebsite hi a thiammi fial in an tuah tawn i, a hnu ah update an tuah kho ti lo, an zohkhenh kho ti lo tihi a tam. Zohkhenhtu phaisa phalh in a tuantu umnak ahcun update an tuah khawh nain, volunteer in tuahnak ahcun update tuah a har ngai, website taktak (website proper kan ti lai cu) tuah ahcun. Ka hawipa nih an Khrihfabu caah website (hawi a thiammi nih an bawmh) a tuah. A tha ngai. Nain, a inn a si lomi hmundang in update a tuah kho lo. Cun, an Khrihfabu ah update a tuahpi kho tu an um lo tikah, atu cu update lo dengmang khi a si.\nKum zeimaw ka tuai hnu ah ka lung a fiangmi cu, CCC lei ah written in biakhiahnak tuah a um lo caah, atu tiang kan rauhnak a si, ti hi a si. Oral cun website tuah ding cu kan hna tla ko, kan i lawm tuk hnga, tiah an kan ti bal ko. Nain, CCC lei ah, atu nan vun chim bantuk CCC website caah COMMITTEE a um lo tikah duhning in information kan hmu kho lo, a cheu cu information dang kan hngah cuahmah lio ah date an out ai.\nCucaah, CCC lei ah tha tein an ceih i, a tha ko (an ti lai ka zumh) an ti i COMMITTEE an tuah dihin, anmah Committee nih ramleng ummi nih a hran in kan tuahpiak ko uh an ti ahcun, ramleng CCC-Alumni kan hruaitu nih official tein kan ceihpi ulaw, tuanvo zong i phawt hna i, tuah ah a tha bik lai tiah ka ruah.\nKa tonmi chungin ka hun i fianmi (enlightenment kan ti lai me ) in ka vun chim duh ve mi a si. Palh sualmi a um le a ruahzia ka thiam te sawh u.


Khah! Bochanmi Salai Zasang Cinzah Nih Fiang Taktak In A Hun Chim Cang Hih – Chin World News Evening\nSeptember 17, 2019 September 17, 2019 Salai Van Hmuhning\nFederal Status le Chin Politics: Tulio CNLD (Chin Party) nih biatak tein mipi soilemnak/campaign an tuah i a ttha ngai. Asinain CNLD supporters pawl nih CNLD/Chin Party lawng nih federal ramkulh an kan serpiak khawh lai tiah an von aukhaung mi belte cu “tahchuak” an si. Chai le ttualttang in nengpi/zauk an pelmi bantuk ka lawhter hna i zaangfak taktak an si. Politics lei knowledge/education hi kan pale a hngal/thiammi nih tam deuh piin nan kan cawnpiak rih a herh ngai tiah ka ruah.\nChin State hi Federal state/ramkulh ah ser khawhnak ding hi 2008 phunghrampi he aa pehtlaihmi a si caah mah 2008 phunghrampi thlen hi zeitluk indah a har timi cu amah 2008 phunghrampi lila ah fektuk in an ttial. Cucaah, Kawlram thlennak caah fimnak lawng siloin thazaang le hriamnam hrim in a cawlcanghmi kan pale nih 2008 phunghrampi cu parliament in thlen khawh a si lai lo caah a leng/ outside Parliament lawng in tlam a tling kho lai tiah tulio “Peace Process” tiah a kal cuahmahmi hi a si. Cucaah, tulio Myanmar politics dirhmung ning incun, Chin State hi Federal ramkulh ah thlen khawhnak ding ahcun “Peace Process” lawng hi ruahchanhnak a um rih.\nElection ah a Lutmi Chin Parties/ CNLD nih zeidah an tuah khawh?\nElection ah a lutmi parties tete/ CNLD tbk hna hi teitu si hna sehlaw Chin State ah an tuah khawhmi cu “development” lawng hi a si. 2008 phunghrampi nih a awnhmi/ri chung ah ram thangchonak tete hi an ttuan khawh. A fawinak in chim ahcun tulio Chin ramkulh NLD cozah an ttuanmi le hma an lakmi projects tete hi an tuah hnga dingmi/ an ttuan hnga dingmi an rian a si. Cucaah, Chin Parties le a Supporter nih an aupi awk a simi slogan cu “NLD cu rianttuan an thiam lo, an ifit lo, a ttuan zia zong an thiam lo. An corrupted tbk” pawl tete NLD an weakness kha fakpi in an langhter awk a si hnga i, anmah kha NLD nakin a fit deuhmi le a thiam deuhmi le a fel deuhmi an sinak kha mipi thinlung lak khawh dingin an chim awk a si. Mahhi an central message a si awk a si.\nAsinain CNLD/Chin Parties nih office an awn ri in nihin ni tiang an campaign message ka zoh hna tikah NLD an weakness an langhter kho lo. NLD cozah an corrupt nak zong an langhter kho lo. Corruption kong hrimhrim ahcun an hmur an icip. Hmailei ah kan corrupt kho sual lai lo tiah corruption kong hrim a hrialmi ko khi an lo.\nCucaah a hlankan te khan 2020 ahcun Chin Party hi support cio usihlaw zikhnawh, ei ruk le riantuannak ahhin NLD nakin an fel deuh lai maw tiah ram chung ah upa tampi ruahnak ka hal hna i, ka hal khawhmi paoh nih an ka lehmi cu, “nemmam” an ka ti. “Chin Parties nih teinak hmu hna sehlaw NLD chim lo, USDP nakin an zual lai” tiah an ka leh. Cu tluk in riantuannak ah ram chung upa zeimaw nih an zum hna lo. Cucaah, Chin Parties le supporters pawl sinah biacah ka duhmi hna cu:- tulio Chin State ah a ummi zikhnawk/eiruk a ummi kong hi evedence he fakpi in nan aupi a herh i, Cozah nan ser khawh ahcun dinfelnak le phunglam fek he rian nan tuan dingmi kong hi zumh khawh dingin nan aupi lawng ah nan bia kha hmual a ngei lai. Cu lo ahcun, nan dih! Credit: Zasang Cinzah


Benjamin & Phyo Phyuo Kyaw Thein Cu An Pahnih Tein Interview Tuah An Si (+Video) – FIAKFAIROCK\nBenjamin & Phyo Phyuo Kyaw Thein Cu An Pahnih Tein Interview Tuah An Si (+Video)\nMyanmar ram chungah a lar ngaingai mi Phyo Phyuo Kyaw Thein le nikum Idol ah min thang ngaimi Benjamin Sum cu Media pakhat nih Interview a ngeih hna, mah ah biahalnak an ngeih mi hna le bialehnak an ngeih mi hna hi hrawm khawh cio le van bih ta cio zuam hna usih.\nA tanglei ah Benjamin & Phyo Phyuo Kyaw Thein interview nak kan van chiah ngeih khawh cio rak i zuam hna usih.\nThawngpang dang relchap >>>> Australia ram Brisbane Queensland University in mifim thiam Scientist pathum nih Coronavirus a damh khotu sii Kan ser khawh cang tiah an thanh. COVID-19 Zawtnak damh khawh nakding ah sii an ser mi cu S-Spike tiah min an pek. Hi sii cu laboratory ah Zu in hneksaknak an tuah cang.\nMinung sin ah hneksaknak cu Queensland University ah June thla hrawng in hneksaknak tuah an timh. COVID-19 damhnak sii cu Kan ser khawh cang nain rianrang in zapi sin ah Kan zamh kho rih Lai lo a thla in a rau rih lai, tiah Scientist pathum nih an chim. Hi sii sernak ah dollars billion 20 in 30 Kar a dih Lai tiah Scientist pathum nih an ruahdamh. (Ref- Pyi Myanmar)


Maw Khi Sakhan Ahcun SAC Ralhrang Ralkap 28 Um Nak Sakhan Cu KNLA DKBA Hna Fonh In An Kah Hna I SAC Ralkap Cu Athimi An Tam Ngai. – Chintanbo\nMarch 22, 2022 admin MYANMAR NEWS 0\nMaw Khi Hrambunh Battalion Le Cuka Battalion Humhimnak Latu Ke rang Ralkap phu hnih cu March 21 zinglei sang thawkin KNLA-201 Battalion le kan hnu naite ah khan KNLA sinah a rak fonhtu DKBA ralbawi Bo Saw Naw Bo hna i fonh in an kahdoh.\nMarch 21 zanlei sml 5:00 hrawngah sakhan cu an laak khawh cang tiah KNLA Battalion-hmu, cuka Battalion bawibik changtu Bohmugyi Saw Bo Phaw nih a chim.\nMaw Khi sakhan cu kan minung hna nih zinglei caan in an kahdoh i, zanlei sml 5:00 ahcun cuka sakhan an laak. Atu cu sakhan thenh cuahmah lio a si. Asinain Ka Nay Lyi leikap in an kan kah cuahmah ko. Vawi 10-20 tluk cu an kan kah cang tiah Bohmugyi Saw Bo Phaw nih KIC ah a chim.\nMaw Khi sakhan ahcun SAC ralhrang ralkap 28 an um hna i, atu tiang ahcun hriamnam chuhsakmi zat le a thimi zat hi theihfian a si rih lo. KNLA fonhmi phu leikap ahcun a hliammi zong an um lo tiah KNLA-201 Battalion-hmu nih a chim.\nCu bantukin March 13 zongah khan ke rang ralkap le ke ralkap sakhan-hmu, raldohnak ah hohatu 2 telh in anmah pawl humhimnak laakpiaktu 2 hna zong KNLA 201 Battalion fonhmi phu nih an talih bal cang.Crd:Deltanewsagency\nLiu Muhai le a nupi nih fapa 3 an neih hna, a nupi nih a thihtak hnu ah cun khuadang dang ah riantuan in ai chawklet tawn i khua a sa. A fale pathum cu a pilepu sin ah a tantak hna i chawva a hmuh mi cu a kuat tawn hna. Taima taktak in rian a tuan hnu ah cun a hlawhtling tuk cang i milian le mirum taktak ah ai chuah cang sinan a fale le nih cun a konglam zeihmanh an thei kho loh. A fale pawl cu nupi an nei dih cang i inndang ah khua an sa cio hna.\nLiu Muhai zong kum 70 a tling cang i a can hmahnung bik a si cang ti ai. theih ruangah cun an khua ah ava tlung than. Asinan, a fale pawng ah a um bal ti lo ruang ah cun a fapa pawl i an thinlung put theih a duh ruangah an khua a lut hlante ah a hnipuan pawl vialte cu ai. thleng dih chiahru taktak in ai tuah i kut a dok. mi putar bantuk in ai um ter.\nAn khua lenng i a um mi .inn pakhat sin ah a fale pawl i an inn umnak pawl cu a hal dih ta cutin a fapa upa bik tei inn ah ava kal i an innka cu a va kingh. A fapa upabik nih cun innka a va onh i Ka fapa, na pa ka rak tlung cang a ti. A fapa cun a lu in a kedil tiang a zoh dih hnu ah cun Hey, kutdawk putar. Zeiruang ah dah kapa bantuk in lem ah na rak i can ter ngam, na ningzak lo maw si. Ka pa cu khuapi ah aum i milian taktak ah ai chuah cang tiin a thawl.\nA fapa pahnihnak inn ah ava kal than i an innka cu a va kingh than. A fapa nih cun innka cu a van onh i, Ka fapa, na pa ka rak tlung cang a ti cu khuaruah har tukin a zoh peng ta saupi a zoh hnu ah cun kan thei.loh a ran nak in chuak tiin a nam. A pa nih cun Ṭhaten rak ka zoh law na pa ka si hih. Ka sumdawn nak ka sung dih i curuang ah cun a tu bantuk dirhmun ah ka phanh nnak a si a ti. A fapa nih cun Na sumdawngnak a chiat ruangah zeiruang ah dah na rak tlun Hmun dangah kal tiin innka cu fakpi in a hrenh kanh.\nHringtu a pa cu a ngeih a chia tuk i a kal i a kalpah ah a tap pah thluahmah mitthli he a fapa le pa 2 i an thinlung put cu a theihfian cang. A fapa hngakchia bik inn ah a va kal than i Ka fapa, na pa ka rak tlung a ti cu a fapa in a zoh peng hnu ah mitthli he a pom. Ka pa, zeidah na cang Inn chungah rak lut aw a ti, a nupi sin ah tikik rak chuang law kapa hi a tak kholh a duh lai a rawl zonng a tam lai i. bazar ah meh ka va caw lai tiah a chuak colh.\nA pa cu tihlum in tak arak kholh , a fapa nih cun ngasa le sa dangdang a cawk hnuah inn ah ava tin i rawl thaw taktak in a chuan piak. Hringtu a pa cu a lungawi tuk i, Ka fapa, ka sumdawngnak ka tla chia i zeihmanh ka nei ti loh. Cuti bu in na ka cohlang ko ti?” tiin a hal. A fapa nih Ka pa, ka hmet tein a ka cawmtu na si. Na tar hnuah an cawmtu ding ka si, zei hmanh na lungre thei hlah mu, Tu thok in cun kan sin ah na um peng cang lai lai e tiah a ti.\nA mo zonng nih Ka tang, hnangamten um aw. Chawva nan rak kan kuat lengmang mi thawng in sipuaizi zong kan tuah kho ve cang. Kan in zohkheh ve ding can a phan cang e arak ti ve. Putar cu a lung ai lomh tuk ruangah a mitthli a tla i a bag chung avun ong cu chawva tampi arak um, Ka rak khawl zungzal mi phaisa pawl a si, US $136,084.00 (880,000 Yuan) renglo a si. Nan kut ah kan hlanh hna, kei cu ka ni tlak lei ka panh thluahmah cang ruangah ka hrangah sullam a nei ti loh e tiah a ti.\nA fapa nih Ka pa, nan rak kan cawm lengmang cang ruangah hi chawva hi kan herh ti loh ka upa canng i rian zonng ka tuan kho ve cangmi Ka u pahnih sin ah va pe than ko hna arak ti. Asinan, a pa nih cun a ule pahnih i thinlung put a theih cang ruangah a pe duh loh, zeizonng vialte fiangten a chimh dih hnu ah cun a fapa hniang bik sin ah cun a pek i a fapa zong nih a donngh nak ahcun a cohlan piak. A fapa 2 nih a pa. konnglam an theih bak cun ngeihthiam an va hal than. nain a pa nih cun a rak ngaithiam ti hna loh i chawva zonng zeihmanh a pe duh hna loh. China tuanbia pakhat a si, Good Times i an tarlangh mi a si\nUS Ralkap Vanlawng Pakhat Cu March 19 Ah Khan Norway Ram Ah A Tla I Aa Cit Mi Minung 4 An Zate In An Nunnak Liam Tiah Theih A Si.


Breaking News: India Ramchung Ah Zu Din Sual Ruangah Minung 90 Dengmang An Thi, Minung 2 An Tlaih Hna – Lai Lungrawn Post\nBreaking News: India Ramchung Ah Zu Din Sual Ruangah Minung 90 Dengmang An Thi, Minung 2 An Tlaih Hna\nAugust 4, 2020 admin World News\nIndia ram chungah zu tihnung minung sawksawh nih din awk a tha lomi dawr ngeitu hna nih an zuar caah minung 2 cu Palek nih an tlai hna i Police le nawlngeitu cheukhat hna zong an rian in an dinhter hna tiah theih a si. Hi zu dinnak ruangah Minung 80 leng an thi cang, tiah thawngpang theih a si. India ram nitlak lei ah a ummi Panjab ramkulh chungah phungninglo zu an din ruangah minung 86 an thi cang, ka hnu zarh chungah chekhlainak zong an tuah ko cang, nihin ni tiang ah phungning lo zu chuannak hmun 30 an hmuhnak kong cu India nawlngeitu sinin thawng theih a si.\nCun, Police minung 6 le rank sang minung 7 hna cu hi zu zuarnak kong ah zeihmanh khamnak an tuah hna lo caah an rian in dinhter an si, tiah theih a si. Tayayin lei in chekhlainak zong district pathum 3 ah an tuah rih tiah an chim. India ram chungah hin sifakmi pawl caah phungning tein licence in tuahmi cozah zu dawr pawl ah a man a faktuk caah thahnem kawl ah phungning loin tuahmi zu an dinnak ruangah minung hi zat an thihnak hi a si, tiah an chim.\nAtu bantukin nitlaklei thil a cang hlan nili ni ah khan India ramchung thlanglei Andhra Pradesh ramkulh chung zongah Coronavirus kong he pehtlai in Lockdownd an tuahnak ruangah minung 5 cu zu din awk an ngeih lo caah Hand Gel kut tawlnak an din sual caah minung 5 an rak thi cang. Nikum lio zongah India ram chung nitlak chaklei Uttanmanchel ramkulh chungah tihnung zu voi hnih an rak din sual cang i, minung 133 an thi cang, tiah thawng theih a si. India ramchung Lockdownd lio zongah chitkhat te cozah nih zu dawr an on bak zu cawk ding a line mi an tam tuk caah zu dawr zong chihkhat cu an rak khar than cang.\nLawmhpi Cio Hna Usih! Philip Thang Lung Mang Te Chungkhar Nih Pu Ling Neing Bawmhnak An Pek\nDavid Ngaisak: Democracy vs Tlangcung mi


Bawipa cu nanmah khamh awkah a kut a tawi lo, bawmhnak nan halmi theihnak caah a hna a chet lo. An theih hna lo cu nan sualnak ruangah a si. Biak nan timh tikah amah sin phanh an dawntu hna cu nan sualnak kha a si. Lih nan chim, nan puar i lai nan nawn.Isaiah 59: 1-3\nA kut a tawi lo..... A saunak a langhtermi a lo ko nain kan biakmi kan Pathian a kut caknak, a thil ti khawh thawnnak le a riantuannak a tlai, a tuan manh lo timi a ngeih lo zia kha a langhtermi a si. A hna a chet lo..... Jer. 33:3 ah " nan ka auh ahcun ka…